cyanic-selkie/wikianc huggingface dataset:
ඉත සංඛ්‍යා
ඉතිහාසය
සමහර විටෙක ෆර්මා (1601–1665) සහ ඩෙකාර්ට් (1596–1650) වෙත ආරෝපිත කෙරෙන තාබිත් ඉබ්න් කොර්රාගේ සූත්‍රය, ඔවුන් දෙදෙන  විසින් යළි සොයාගන්නා ලද අතර,  ඔයිලර් (1707–1783) විසින් එය තවදුරටත් විස්තීරණය කෙරිණි. 1972 වසරෙහිදී බෝහෝ විසින් එය තවදුරටත් විස්තීරණය කෙරිණි. අරාබි ගණිතඥයින් දැන සිටි ඉත සංඛ්‍යා යුගලයන් කිහිපයක් ෆර්මා සහ ඩෙකාර්ට් විසින් යළි සොයාගන්නා ලදි. ඔයිලර් විසින් නව යුගලයක් කිහිපයක්ද සොයාගන්නා ලදි. එවකට ගැටවරයෙක් වූ බී. නිකොලෝ අයි. පගනීනි (සංගීත රචක සහ වයලින් වාදක සමග පටලවා ගත යුතු නොවේ) විසින් 1866 වසරෙහිදී, දෙවන කුඩාතම යුගලය වන, (1184, 1210), සොයා ගත් අතර, මුල් ගණිතඥයින්ට මෙය මගහැරී තිබුණි.
1946 වසර වන විට යුගල 390 ක් පිළිබඳ දැන සිටි අතර, පරිගණක වල ආගමනය හා සමගම එතැන් සිට තවද දහස් ගණනක යුගල සොයා ගැනිණි. කිසියම් පර්යන්තයකට අඩු සියළු යුගලයන් සොයා ගැනීම සඳහා නිරවශේෂ ගවේෂණයන් සිදු කෙරුණු අතර, මෙම පර්යන්තය 1970 වසරෙහිදී 108 සිට 1986 වසරෙහිදී 1010 දක්වාද, 1993 වසරෙහිදී 1011 දක්වාද සහ, 2015 වසරෙහිදී 1017 දක්වාද වැඩි කෙරිණි. 2015 වසරෙහි දෙසැම්බර් මස වන විට, ඉත සංඛ්‍යා යුගල 40,871,144 පිළිබඳ දැන සිටියි.
ජනනය සඳහා නීති
මෙම නීති විසින් ඉත සංඛ්‍යා යුගල සමහරක් ජනනය කරන අතර, තවත් බොහෝ යුගල පිළිබඳ දැනුවත්ව ඇති බැවින්, කිසිම ආකාරයකට මෙම නීති සාර්වව්‍යාපී නොවෙයි.
තාබිත් ඉබ්න් කොර්රා ප්‍රමේයය
තාබිත් ඉබ්න් කොර්රා ප්‍රමේයය යනු, ඉත සංඛ්‍යා සොයා ගැනීම සඳහා නවවන සියවසෙහිදී අරාබි ගණිතඥ තාබිත් ඉබ්න් කොර්රා විසින් සොයා ගත් ක්‍රමයකි.
එය පවසනුයේ, n > 1 යනු පූර්ණ සංඛ්‍යාවක් නම් සහ p, q, සහ r යනු  ප්‍රථමක සංඛ්‍යා නම්, එවිට 2n×p×q සහ 2n×r යනු ඉත සංඛ්‍යා යුගලයක් බවයි.
ශ්‍රී ලංකා ක්‍රිකට් කණ්ඩායමේ බංගලාදේශ තරග සංචාරය 2006
ශ්‍රී ලංකා ක්‍රිකට් කණ්ඩායම 2005-06 සමයේ ක්‍රිකට් තරඟ සඳහා බංග්ලාදේශයේ සංචාරයක නිරත විය. චමින්ද වාස්, මුත්තයියා මුරලිදරන් (එක්දින සංචිතයෙන් ඉවත්ව සිටියේ මුත්තයියා පමණි) සහ නායක මාවන් අතපත්තු වැනි ජ්‍යෙෂ්ඨ ක්‍රීඩකයින් රැසක් මෙම සංචාරයේදී ශ්‍රී ලංකා ක්‍රීඩකයින් විවේක ගන්වා ඇත. මෙම තරගමාලාවේ නායකයාගේ භූමිකාව මහේල ජයවර්ධන විසින් පවරා ගන්නා ලදී. එක්දින තරගාවලියේ පළමු තරගය ප්‍රවීණ වේග පන්දු යවන ක්‍රීඩක කලීඩ් මහමුද් ගේ අවසන් තරගය විය.
2 වන ටෙස්ට් තරගය
ප්‍රවර්ගය:ක්‍රිකට් ප්‍රවර්ගය:ක්‍රිකට් - ශ්‍රී ලංකාව
1997 කොළඹ ලෝක වෙළෙඳ මධ්‍යස්ථාන බෝම්බ ප්‍රහාරය
1997 කොළඹ ලෝක වෙළෙඳ මධ්‍යස්ථාන බෝම්බ ප්‍රහාරය යනු එම වසරේ ඔක්තෝම්බර් 15 වන දින, කොළඹ ලෝක වෙළෙඳ මධ්‍යස්ථාන ගොඩනැගිල්ල අසල, දෙමළ ඊළාම් විමුක්ති කොටි විසින් ක්‍රියාත්මක කරනු ලැබූ දැවැන්ත බෝම්බ ප්‍රහාරයකි.
සිදුවීම
1997 ඔක්තෝම්බර් 15 වන දිනදී, එල්ටීටීඊ ය විසින්, පුපුරණ ද්‍රව්‍ය තොගයක් පැටවූ ට්‍රක් රථයක් ගලදාරි හෝටලයට අයත් වාහන අංගණය වෙත ධාවනය කරවා, එහි වූ පුපුරණ ද්‍රව්‍ය තොගයට RPG ප්‍රහාරයක් එල්ල කොට රථය පුපුරුවා හරින ලදී. එම වසරේ ඔක්තෝම්බර් 12 දින විවෘත කෙරුණු කොළඹ ලෝක වෙළෙඳ මධ්‍යස්ථාන ගොඩනැගිලි ද්විත්වයට පිටුපසින්, මෙම බෝම්බ ප්‍රහාරයට ලක්වූ ගලදාරි හෝටලයේ වාහන අංගණය පිහිටුවා තිබුණි. ගොඩනැගිල්ල විවෘත කිරීමෙන් දින තුනකට පසු එනම් ඔක්තෝම්බර් 15 වන දින එල්ල කල මෙම ප්‍රහාරයේ මූලිකම ඉලක්කය වන්නට ඇත්තේ ලෝක වෙළෙඳ මධ්‍යස්ථානය බවට සැක කෙරේ.
ප්‍රහාරය නිසා පුද්ගලයෝ 15 දෙනෙකුට සිය ජීවිත අහිමිව ගිය අතර, තවත් 105 දෙනෙකුට තුවාල සිදුවිය. තුවාල ලැබූ අය අතර බ්‍රිතාන්‍ය ජාතික සංචාරකයෝ කිහිපදෙනෙක්ද වූහ.
භාහිර සබැදි
ප්‍රවර්ගය:එල්.ටී.ටී.ඊ. ත්‍රස්තවාදීන් සිවිල් වැසියන්ට එල්ලකල ප්‍රහාර
මරගත වීණෛ (දෙමළ කතාමාලාව)
මරගත වීණෛ යනු සන් ටීවී ඔස්සේ විකාශය වන 2014 ඉන්දියානු දෙමළ-භාෂා සෝප් ඔපෙරාවකි. 2014 ජනවාරි 27 විකාශය ඇරඹි මෙය සඳුදා සිට සෙනසුරාදා දක්වා ප.ව. 12:30ට විකාශය විය. 2016 ඔක්තෝබර් 24 දින වැඩසටහවේ විකාශන වේලාව පෙ.ව. 11:30 (IST) ලෙස වෙනස් කෙරිණි. මෙහි ප්‍රධාන චරිත නිරූපණය කරනු ලබන්නේ සන්තෝෂි, කුමාර්, සංගීතා, රාජා, ම‍නෝකරන් සහ දීපා විසිනි. මෙය නිෂ්පාදනය කරන ලද්දේ සිනෙ ටයිම් එන්ටර්ටේන්මන්ට් ආයතනය විසින් වන අතර, අධ්‍යක්ෂණය කරන ලද්දේ එල්. මුතුකුමාරස්වාමි සහ පී. සෙල්වම් විසිනි. ශ්‍රී ලංකාව තුළ දෙමළ නාළිකාවන් වන ශක්ති ටීවී ඔස්සේ මෙය විකාශය වේ.
කථාපුවත
මරගත වීණෙ මගින් නිරූපණය වන්නේ තමන් වටා ඇති පීඩාකාරි දිවියෙන් ස්වාධීන වීමට උත්සාහ දරන දිව්‍යා (සන්තෝෂි) නම් කාන්තාවකගේ කථා පුවතයි.
තේමා ගීතය
තේමා ගීතය රචනා කරන ලද්දේ සුපකට පද රචක යුගභාරතී විසිනි. සංගීත නිර්මාණය සංගීත අධ්‍යක්ෂ කිරාන් විසින් ද, ප්‍රති-පටිගකරණය දිනා විසින් ද සිදුකරන ලදී. මෙය ගායනා කරන්නේ හරිහරසුදාන් විසිනි.
අන්තර්ජාතික විකාශය
2014 ජනවාරි 27 දින සිට මෙම කතාමාලාව සන් ටීවී නාළිකාවෙන් මෙන්ම සන් ටීවී HD තුළින් ද විකාශය වේ. නාළිකාවේ අන්තර්ජාතික බෙදාහැරීම ඔස්සේ මෙය ශ්‍රී ලංකාව, සිංගප්පූරුව, මැලේසියාව, අග්නිදිග ආසියාව, මැද පෙරදිග, එක්සත් ජනපදය, කැනඩාව, යුරෝපය, ඕෂනියාව, දකුණු අප්‍රිකාව සහ උප සහරානු අප්‍රිකාව තුළ සන් ටීවී තුළින් විකාශය කරනු ලබයි. මෙහි කථාංග යූටියුබ් නාළිකාවක් ඔස්සේ සිනෙ ටයිම්ස් ලෙස මුදාහැර ඇත. ශ්‍රී ලංකාවේ දෙමළ නාළිකාවක් වන ශක්ති ටීවී ඔස්සේ ද මෙය විකාශය කෙරේ.
විකාශන ඉතිහාසය
2014 ජනවාරි 27 දින මෙම වැඩසටහන සන් ටීවී ඔස්සේ විකාශය ඇරඹි අතර, එය සඳුදා සිට සෙනසුරාදා දක්වා ප.ව. 12:30ට (IST) විකාශය විය. පසුව, එහි කාල පරාසය වෙනස් වූ අතර, 2016 ඔක්තෝබර් 24 සඳුදා සිට පෙ.ව. 11:30ට (IST) විකාශය වන්නට විය. ප.ව. 12:30 (IST) කාල අවකාශය සඳහා නිජංගල් නම් නව වැඩසටහනක් ඇතුළත් කෙරිණි.
පළමුවන එළිසබෙත් රැජිණ - එංගලන්තය
පළමුවන එළිසබෙත් (7 සැප්තැම්බර 1533 – 24 මාර්තු 1603) වනාහි 17 නොවැම්බර 1558 සි‍ට ඇයගේ මරණය දක්වා එංගලන්තයෙහි ප්‍රවේණීය රැජිණ සහ අයර්ලන්තයෙහි ප්‍රවේණීය රැජිණ වූවාය. සමහරවිට කන්‍යා රාජණිය, ග්ලෝරියානා, හෝ ගුඩ් ක්වීන් බෙස් යන නම් වලින්ද හැඳින්වුනු එළිසබෙත්, ටියුඩර් රාජවංශයෙහි පස්වන සහ අවසාන රාජකීයයා වූවාය. අටවන හෙන්රි ගේ දියණිය වූ ඇය, රාජ කුමාරිකාවක ලෙසින් උපත ලැබුවද, ඇයගේ උපතින් වසර දෙකක් සහ සය මසකට අනතුරුව, ඇයගේ මව, ඈන් බෝලින්, ජීවිතක‍්ෂයට පත් කරනු ලදුව එළිසබෙත්ගේ රාජකීයත්වය අනෛතික බවට ප්‍රකාශයට පත් කරන ලදි. ඈයගේ සොහොයුරා, හයවන එඩ්වඩ් විසින්, කිරුළ පිළිබඳ අයිතිය ජේන් ග්‍රේ ආර්යාව වෙත පරික්ථනය කරන ලද්දේ, ඔහුගේ සොහොයුරියන් ගේ අනුප්‍රාප්ති පිළිවෙල කැළඹුමට ලක් කරමිනි. ඔහුගේ අභිමතය අවහරණය කරනු ලදුව, and in 1558 දී කතෝලික පළමුවන මේරි ගේ අනුප්‍රාප්තිකයා ලෙසින් එළිසබෙත් රාජ්‍යත්වයට පත්වූ අතර, during whose reign she had been imprisoned for nearly a year on suspicion of supporting Protestant rebels.
ඇගේ පාලනය ‍යහ පාලනයක් විය. ඇගේ ප්‍රමුඛ ‍පෙලේ අනුශාසක‍යන් වුයේ විලියම් සිසිල් හා ‍බැරොන් බර්ග්ලිය. ඇය පළමුවෙන්ම ඉංග්‍රීසි පොතෙන්ත්‍රන්ත්‍ර පල්ලිය ස්ථාපිත කර එහි බලලත් පාලකවරිය බවට පත්වුවාය. ඇගේ ආගමික ප්‍රවේශය වත්මන් එංගලන්ත පල්ලිය තෙක්ම පරිණාමය විය. පාර්ලිමේන්තුවේ දන්වා සිටීම් නොතැකූ ඇය අවිවාහකව මුළු දිවියම ගතක බැවින්ම ඇගේ කන්‍යාභාවය පිළිබදව ගෙතුණු සාහිත්‍ය, උත්සව,කලාකෘති බිහිවිය.
ඇගේ පාලනයේ ප්‍රධාන තේමාව වුයේ 'මම සියල්ල දකිමි. නමුත් කිසිවක් නොකියමි' යන්නයි. ඇගේ උපදේශකවරැන් ඉහත උපක්‍රමය කෙරෙහි සැකපළකල අතර නිතරම ඇයව දේශපාලන අර්බුදවලින් ඔවුන් බේරා ගත්හ. එළිසබෙත් රැජිණ ජාත්‍යන්තර සම්බන්ධතා ඉතා පරිස්සමෙන් පැවැත්විය. එම නිසා ම 1588 ස්පාඤ්ඤයේ ආමඩා ජයග්‍රහණයට ඇගේ නම ඉතාඉහළින් ඇදා ගන්නා ලදි. ඇගේ මරණයෙන් වසර 20 කට පසු ඇය ස්වර්ණමය යුගයේ පාලිකාව ලෙස එංගලන්ත වැසියන් පිළිගන්නා ලදි.
ඇගේ පාලන සමය' එළිසබීතන් යුගය' ලෙස නම්වූ අතර ඉංග්‍රීසි කලාව, සාහිත්‍ය නාට්‍යයේ උච්චතම යුගය මෙය විය. දැවැන්ත නාට්‍යකරැවන් වූ විලියම් ෂේක්ස්පියර් ක්‍රිස්ටෝෆර් මා‍ලොච් ඇගේ යුගයේ කලාව බැබලවුහ. කෙසේ වතුද ඉතිහාසඥයින්ගේ ඇසින් ඇය ඉක්මන් කේන්තිකාරියකු ලෙසද, තීරණ ගැනීමට නොහැකි පාලිකාවක ලෙස ද හදුන්වති. ඇගේ පාලන සමයේ අවසාන භාගයේ රටේ සිදු වූ ආර්ථික හා හමුදාමය ප්‍රශ්න හේතුවෙන් බොහෝ යටත් වැසියන් ඇය කෙරේ අප්‍රසාදය පල කළහ. කෙසේ වතුදු බොහෝ ඉතිහාසඥයින් ‍ඇයව ඉතා බලගතු පාලිකාවක ලෙස සැලකූ අතර ඇගේ අවට රටවල් වල තිබූ අභ්‍යන්තර අර්බුද හමුවේ එම නායකයන්ට තම සිහසුන් අහිමි වද්දී ඇය ඇගේ ඔටුන්න රැකගත්තාය. ඇගේ එදිරිවාදියා වුයේ ස්කොට්ලන්තයේ රැජිණ වු මේරිය.
ප්‍රවර්ගය:රැජිණන් ප්‍රවර්ගය:බ්‍රිතාන්‍ය සිහසුනට හිමිකරුවෝ
නෝවෙයර් ටු රන්
නෝවෙයර් ටු රන් යනු ජීන්-ක්ලෝඩ් වැන් ඩැම් රඟන රොබට් හාමන් අධ්‍යක්ෂණය කල  1993 ඇමරිකානු ක්‍රියාදාම චිත්‍රපටයකි. රොසනා ආකෙට්, කීරන් කල්කින්, ටෙඩ් ලෙවින් සහ ජොස් ඇක්ලන්ඩ් යන පිරිස ද  මෙහි රංගනයෙන් දායක වෙති. 1993 ජනවාරි 15 මෙය ඇමරිකාවේ දී  නිකුත් විය.
කතාව
සෑම් ගිලන් යනු තම බැංකු-මංකොල්ල සහායක සමඟ ෆෙඩරල් අත්අඩංගුවෙන් පලායන කියුබෙක් වාසියෙකි.
References
ප්‍රවර්ගය:චිත්‍රපට ප්‍රවර්ගය:ඉංග්‍රීසි-භාෂා චිත්‍රපට ප්‍රවර්ගය:චිත්‍රපට පිළිබඳ අංකුර ලිපි
චුන්නකම් පොලිස් ස්ථාන සංහාරය
චුන්නකම් පොලිස් ස්ථාන සංහාරය යන්නෙන් අදහස් වන්නේ, 1984 වසරෙහිදී,  යාපනයේ නගරෝපාන්තයක් වූ චුන්නකම් පොලිස් ස්ථානයෙහිදී, ශ්‍රී ලාංකික පොලීසිය විසින්, වාර්ගික දෙමළ සිවිල් වැසියන්  19 දෙනෙකු මරා දැමීමයි. රටෙහි සිවිල් යුද්ධය පැතිරීමත් හා සමගම, ශ්‍රී ලාංකික රාජ්‍ය හමුදාවන් විසින්දෙමළ සිවිල් වැසියන් මත සිදු කල සංහාර මාලාවක පළමුවැනි කිහිපය අතුරින් මෙය එකක් විය.
සංහාරය
චුන්නකම් පිහි‍ටා ඇත්තේ යාපනය දිස්ත්‍රික්කයේ උඩුවිල් සහකාර රජයේ ඒජන්ත කොට්ඨාශයෙහිය. යාපනය නගරයෙන් කිලෝමීටර දහයක් පමණ දුරින්, කන්කසන්තුරෙයි මාර්ගයෙහි, චුන්නකම් මං සන්ධිය පිහිටා ඇත. චුන්නකම් පොලිස් ස්ථානය පිහි‍ටා තිබුනේ මෙම මං සන්ධියට මීටර 250 ක් පමණ දකුණු දෙසටය.
ජෝසුන්හි ග්වංහේගුන් රජ
ග්වංහේගුන් හෙවත් ග්වංහේ කුමරු (3 ජූනි 1575 - 7 අගෝස්තු 1641; රාජ්‍ය සමය 1608 - 1623) යනු කොරියාවේ ජොසොන් රාජවංශයේ පහළොස්වන පාලකයායි‍. ඔහුගේ පෞද්ගලික නාමය යි හොන් විය. ඔහුව කුමන්ත්‍රණයක් මගින් සිහසුනෙන් පහකෙරුණු හෙයින් පසුව නිල ඉතිහාසඥන් විසින් ඔහුට විහාර නාමයක් ලබා දුන්නේ නැත.
උපත සහ පසුබිම
ග්වංහේගුන් යනු කිම් ආර්යාව (ගොංබින්) නැමැති උපබිසවට උපන් සොන්ජෝ රජුගේ දෙවන පුත්‍රයායි. මිං රාජවංශයට පහරදීම සඳහා ජපානය විසින් කොරියාව ආක්‍රමණය කළ සමයේ ඔහුව කිරුළහිමි කුමරු ලෙස නම් කරන ලදී. රජු උතුරු පෙදෙසේ මිං දේශසීමා වෙත පලාගිය අවස්ථාවේ, ශාඛා බලකොටුවක් ඉදිකොට ආරක්ෂාව පිණිස සටන් කළේ ය. සත් අවුරුදු යුද්ධය (1592 - 1598) සිදු වූ සමයේ සහ ඉන්පසුව ජොසොන් රාජවංශයේ පාලනය මෙහෙයවූ ග්වංහේ, සටන් මෙහෙයවමින් සහ සටන් හේතුවෙන් පරිහානියට පත්ව තිබූ ජාතිය යළි ගොඩනගමින් වියපත් දුර්වල සොන්ජෝ රජු වෙනුවෙන් රාජ්‍ය පාලනය සිදුකළේ ය.
එමගින් ඔහුට ගෞරවය හිමි වුවද, ඔහුගේ තනතුර දැඩි අස්ථාවර තත්ත්වයක පසු විය. ඔහුට තරගකාරී නොවූ ඉම්හේ කුමරු (ඉම්හේගුන්, 임해군, 臨海君) නැමැති වැඩිමහල් සොහොයුරකු සහ යොං-චං ප්‍රධාන කුමරු (යොං-චං දේගුන්, 영창대군, 永昌大君) නැමැති බාල නමුත් නීත්‍යානුකූල සොහොයුරකු විය. යොං-චංහට කුඩා උතුරු පාක්ෂිකයන්ගේ සහයෝගය හිමි විය. නමුත් ග්වංහේගේ වාසනාවට, සොන්ජෝ රජු හදිසියේම මියගිය බැවින්, රජුගේ ප්‍රියතම පුත් යොං-චං දේගුන්ට සිහසුනට පත්විය නොහැකි විය.
මහා උතුරු පක්ෂයේ ප්‍රචණ්ඩත්වය
සොන්ජෝ රජු මියයාමට ප්‍රථම ඔහු ග්වං-හේ කුමරුන්ව සිය නිල අනුප්‍රාප්තිකයා ලෙස නම් කළ අතර, ඔහු වෙනුවෙන් නීත්‍යානුකූල ලේඛනයක් සකස් කරන මෙන් නිලධාරීන්ට නියෝග කළේ ය. කෙසේනමුත්, කුඩා උතුරු පක්ෂයේ ල්‍යු යොං-‍ග්යොං මෙම ලේඛනය සඟවා යොං-චං කුමරුන්ව සිහසුනට පත් කිරීමට සැලසුම් කළේ ය. නමුත් මහා උතුරු පක්ෂයේ (대북; 大北) නායක චුං ඉන්-හොං විසින් මෙය අනාවරණය කරගන්නා ලදී. අනතුරුව ල්‍යුහට මරණ දඬුවම ලබා දුන් අතර, යොං-චං කුමරුන්ව සිරගත කෙරිණි. යොං-චං කුමරු ඊළඟ වර්ෂයේ මියගියේ ය.
මෙම සිදුවීමෙන් පසු විවිධ දේශපාලන සහ ප්‍රාදේශික පසුබිම් ඇති නිලධාරීන් මාලිගයට ගෙන්වා ගැනීමට තැත්කළ ද, ලී ඉචොම් සහ චුං ඉන්-හොං ඇතුළු මහා උතුරු පාක්ෂිකයන් මෙයට බාධා කළේ ය. අනතුරුව මහා උතුරු පාක්ෂිකයෝ, ප්‍රධානව කුඩා උතුරු පාක්ෂිකයන් ඇතුළු වෙනත් දේශපාලන පක්ෂවල සාමාජිකයින් මාලිගයෙන් ඉවත් කිරීමට නටයුතු යෙදූහ. අවසානයේ 1613දී, මහා උතුරු සාමාජිකයින් විසින් යොං-චං කුමරුන්ව ඉවත් කිරීමට සිතා යොං-චංගේ මුත්තණුවන් වූ කිම් ජෙනාම්හට කුමන්ත්‍රණ චෝදනා එල්ලකොට මරණ දඬුවම ලබාදුන්හ. අනතුරුව යොං-චංව පිටුවහල් කෙරුණු අතර, එහිදී ඔහුව මරා දැමිණි. එම කාලයේම මහා උතුරු පාක්ෂිකයන් විසින්, කුඩා උතුරු පාක්ෂිකයන් මර්දනය කරන ලදී. 1618දී, යොං-චංගේ මව වූ ඉන්-මොක් රැජිනගේ තනතුරු ඉවත් කොට ඇයව සිරගත කරන ලදී. කෙසේනමුත්, රජයේ නිල ප්‍රධානියා වූ ග්වං-හේට මෙය වැළැක්වීමට බලයක් නොතිබිණි.
කාර්යසාධනය
ඔහුගේ අවසන් සමයේ නොයෙකුත් අපවාද පැවතිය ද, ග්වංහේ යනු දක්ෂ, යතාර්ථයාදී දේශපාලනඥයකු ලෙස සැලකෙයි. රාජ්‍යය යළි නගාසිටුවීමට උත්සාහ දැරූ ඔහු ලේඛන ප්‍රතිසංස්කරණයට අනුග්‍රහ දැක්වී ය. ප්‍රතිසංස්කරණ ක්‍රියාදාමයේ දී, ඉඩම් පනත ප්‍රතිශෝධනය කළ ඔහු, ජනතාවට ඉඩම් නැවත බෙදා දුන්නේ ය. මීට අමතරව චංදොක් මාලිගය සහ තවත් මාලිගා කිහිපයක් ප්‍රතිනිර්මාණය කරන ලදී. දිගු කාලයක් පුරා අභාවයට ගොස් තිබූ හොපේ හැඳුනුම් ක්‍රමය යළි හඳුන්වා දුන්නේ ද ඔහු විසිනි.
විදේශ සම්බන්ධතා සැලකූ විට ඔහු මිං අධිරාජ්‍යය සහ මැංචුවරුන් අතර සමබරව සබඳතා පවත්වා ගත්තේ ය. එවකට කොරියාව මිං ආධිපත්‍යය යටතේ පැවතිය ද, ජොසොන් හමුදාවට මැංචු යුධ සේනාවට මුහුණදිය නොහැකි බව වටහාගත් ඔහු මැංචුවරුන් සමග මිත්‍රශීලී සම්බන්ධතා පවත්වා ගත්තේ ය. මෙය මිං රාජ්‍යයේ සහ විරුද්ධවාදී කොන්ෆියුසියානු කොරියානුවන්ගේ දෝෂ දර්ශනයට ලක් විය. මැංචු-මිං සම්බන්ධතා දැඩිව ආරවුල් සහගත තත්ත්වයකට පැමිණීමත් සමග, 1619 දී මිං රාජ්‍යය ආධාර පතා කොරියාවෙන් සෙබලුන් දසදහසක් ඉල්ලා සිටියේ ය. කෙසේනමුත්, සාර්හු සටනේ දී මැංචු හමුදා ජයගැනීමත් සමග සටන අවසන් විය. සිය හමුදාවෙන් තුනෙන් දෙකක් පමණ අහිමි වූ කොරියානු සෙන්පති ගං හොං-රිප්, නුර්හාකි වෙත යටත් විය. තවත් යුද්ධයක් ඇති වීම වැළැක්වීම සඳහා ග්වංහේගුන් ස්වාධීනව මැංචුවරුන් සමග සාමය ඇති කරගැනීමට මුලපිරී ය. එසේම 1609දී ජපානය සමග රාජ්‍ය තාන්ත්‍රික සම්බන්ධතා ප්‍රතිෂ්ඨාපනය කළ ඔහු, ගියු ගිවිසුම ඔස්සේ සිය වරායයන් ජපනුන් වෙත විවෘත කළ අතර, 1617දී ජපානය වෙත තානාපතිවරුන් පිටත්කර හැරියේ ය.
සිය රාජ්‍ය සමය තුළ දී, රාජධානියේ පැරණ ශී විභූතිය නැවත ගොඩනැංවීම පිණිස ග්වංහේගුන් ග්‍රන්ථ මුද්‍රණය දිරිගැන්වී ය. බොහෝ ග්‍රන්ථ මෙකල ප්‍රකාශයට පත්කෙරිණි. ප්‍රකට වෛද්‍ය ග්‍රන්ථයක් වන දොංගුයිබාගම් මෙන්ම ඓතිහාසික වාර්තා ග්‍රන්ථ කිහිපයක්ම මෙකල නැවත ලියැවිණි.
1616දී, පළමු වරට කොරියාව වෙත දුම්කොළ හඳන්වා දෙන ලදී. එය වංශවතුන් අතර බෙහෙවින් ජනප්‍රිය විය.
සිහසුනෙන් නෙරපීම සහ පසුකාලීන දිවිය
1623දී බටහිර පක්ෂය විසින් මෙහෙයවන ලද කුමන්ත්‍රණයක් මගින් ග්වංහේගුන් සිහසුනෙන් නෙරපන ලදී. පළමුව ඔහු ගංග්හ්වා දූපතේ සිරගත කෙරුණු අතර, පසුව ජේජු දූපතේ සිරගත කෙරිණි. එහිදී 1641දී ඔහු මරණයට පත් විය. සෙසු ජොසොන් පාලකයන් මෙන් ඔහුට රාජකීය සෙහොන්ගැබක් හිමි නොවී ය. ඔහුගේ සහ ර්යු ආර්යාවගේ ‍ශේෂයන් ග්යොංගි පළාතේ නම්යංජුහි භූමදානය කරන ලදී. බටහිර පක්ෂය විසින් ‍න්‍යුංග්යැංගුන් කුමරුන්ව ඉන්ජෝ යනුවෙන් ජොසොන්හි දහසයවන රජ ලෙස පත්කරන ලදී. මෙම ඉන්ජෝ මිං-හිතාවාදී සහ මැංචු-විරෝධී ප්‍රතිපත්ති අනුගමනය කළේ ය. මේ හේතුවෙන් පසුකලෙක මැංචු ආක්‍රමණ ඇති විය.
උරුමය
සිහසුනෙන් පහකොට නැවත තනතුර ප්‍රතිෂ්ඨාපනයට ලක් නොකොට විහාර නාමයක් ප්‍රදානය නොකෙරුණු රජවරුන් දෙදෙනා අතරින් අයෙකි, ග්වංහේගුන්. (අනෙක් රජු නම් යොන්සන්ගුන් නැමැති ක්‍රෑර පාලකයායි) නමුත් බොහෝදෙනකු සලකන්නේ ඔහු දේශපාලන අරගලයක පීඩිතයකු වූ බවයි. කෙසේනමුත් ඔහු සිය පූර්වප්‍රාප්තික සොන්ජෝ රජු සහ ඔහුගේ අනුප්‍රාප්තික ඉන්ජෝ රජුටත් වඩා කාර්යසාධනීය පුද්ගලයකු ලෙස සැලකෙයි. වර්තමාන දකුණු කොරියාව තුළ ග්වංහේගුන් සැලකෙන්නේ අත්තනෝමතික පාලකයකුට වඩා, දූරදර්ශී පාලකයකු ලෙසයි.
Tourism in Paris
සංචාරක ව්‍යාපාරය, පැරිසියේ ප්‍රධානතම ආදායම් මාර්ගයකි.
සංචාරක ආකර්ෂණ ලැයිස්තුව
පැරිසියේ කෞතුකාගාර සහ ස්මාරක අතර ඉහළම විස්ස (20) - (2007/2006 figures from the Paris Office of Tourism)
රත්තොට
ප්‍රවර්ගය:ශ්‍රී ලංකාවේ නගර සහ ගම්මාන
මනිපායි හින්දු විද්‍යාලය
බාහිර සබැඳි
ප්‍රවර්ගය:ආණ්ඩුවේ පාසල් - ශ්‍රී ලංකා
දෙවන සිරිමාවෝ බණ්ඩාරනායක කැබිනට් මණ්ඩලය
දෙවන සිරිමාවෝ බණ්ඩාරනායක කැබිනට් මණ්ඩලය යනු, 1970 සිට 1977 දක්වා අග්‍රාමාත්‍ය සිරිමාවෝ බණ්ඩාරනායක විසින් නායකත්වය සපයන ලද ලංකාවෙහි මධ්‍යම රජය විය. 1970 මැයි මස පැවති පාර්ලිමේන්තු මැතිවරණයෙන් පසුව පිහිටවනු ලැබූ එය විසුරුවා හරින ලද්දේ 1977 ජූලි මාසයෙහි පැවති පාර්ලිමේන්තු මැතිවරණයෙහිදී විපක්ෂයෙහි ජයග්‍රහණය හා සමගිනි. දෙවන සිරිමාවෝ බණ්ඩාරනායක කැබිනට් මණ්ඩලය තුලදී ලංකාව විසින් බ්‍රිතාන්‍යය හා සමග පැවති අවසන් යටත්විජිත බැඳීම් බිඳලමින් 1972 මැයි මාසයෙහිදී පාර්ලිමේන්තු ජනරජයක් බවට පත්විය. ශ්‍රී ලංකාව ලෙසින් රට ප්‍රතිනම්ගත කෙරිණි.
Watalappam
watalappam kanna mami hotel enna
unawatunata enna mamihotel yanna
kema godak kanna
thank you!!!!!
ජරාමරණ
පාලි හා සංස්කෘත භාෂාවන්හි ජරාමරණ යනුවෙන් හැඳින්වෙන්නේ ‘වයස්ගතවීම හා ජරාවට පත්වීම’ සහ ‘මරණයට පත්වීම’ යි. බුද්ධ ධර්මය තුල ජරාමරණ යන්නෙන් අදහස් කරන්නේ සෑම සත්වයෙක්ම සංසාර චක‍්‍රය තුල සිය නැවත උත්පත්තියට ප‍්‍රථම ජීවිතය අවසානයේ දුක් විඳීමයි.
දුක්ඛ සත්‍යය
බුද්ධ ධර්මයේ අරමුණ වන්නේ දුකින් මිදීමයි. මේ සඳහා බුදුන් වහන්සේ උගන්වන මාර්ගය චතුරාර්ය සත්‍ය තුල ගැබ්ව ඇත. මෙයින් පළවන සත්‍යය වන්නේ දුකයි. උන්වහන්සේ ‘දුක’ පිලිබඳව නැවත නැවත සිය ඉගැන්වීම් තුල මෙසේ දක්වා සිටියි.
‘මහණෙනි දුක්ඛ සත්‍යය යනු මෙයයි. උපත දුකකි, වයසට යාම දුකකි, මරණය දුකකි, අපි‍්‍රයයන් හා එක්ව විසීම දුකකි, පි‍්‍රයයන්ගෙන් වෙන්වීම දුකකි, අප කැමති දේ නොලැබීම දුකකි, කෙටියෙන් කියන්නේ නම් පංච කාමයන්හි ගැලීම දුකකි.’
බුදුන්වහන්සේ සිය ඉගැන්වීමේ වත් තැනක මෙසේ වැඩිදුරටත් දක්වයි.
’වයසට යාම යනු කුමක්ද ? ජරාවට පත්වීම, හිසකේ සුදුවීම, සම රැලිවැටීම, ශක්තිය හීනවීම, වයසටයාම නම් වෙයි. ‘මරණය යනු කුමක්ද ? දිරාපත්වීම, මියයාම, මරණය, කාළය අවසන්වීම, සියල්ල හැරයාමට සිදුවීම, ශරීරය හැරයාමට සිදුවීම මරණය යනුවෙන් හැඳින්වේ.’
දුක් විඳීමේ සංඛත චක‍්‍රය
උත්පත්තිය විසින් ඇති කරන නිධානයන් 12 නි එකකි ජරාමරණ. එනම් ඉපදුනු සෑම අයෙකුම, විශ්වයේ සෑම ජීවියකුම, දෙවියන්, මිනිසුන් හා සත්වයින්ද ජරාමරණයට පත්වෙති. සිය ජීවිතකාළය තුල නිර්වාණාවබෝධය නොලැබූ සෑම අයෙකු මෙන්ම සෝවාන් ඵලයට පත් බෝධිසත්වයින්ද නැවත නැවත උත්පත්තිය ලබමින් සංසාර චක‍්‍රය තුල ගමන් කරනු ඇත.
ප්‍රවර්ගය:බෞද්ධ සංකල්ප
චාලක ශක්තිය
චාලක ශක්තිය යනු යම් වස්තුවක් තම5 චලිතය හේතු කොට ගෙන සතු කර ගන්නා ශක්තියයි. යම් වස්තුවක් නිශ්චලතාවයේ සිට එම වස්තුව පවතින ප්‍රවේගය දක්වා ත්වරණය කිරීමේදී සිදු කැරෙන කාර්යය ලෙස චාලක ශක්තිය අර්ථ දැක්වේ. එබඳු ත්වරණයකදී ලැබෙන මෙම චාලක ශක්තිය වස්තුවේ වේගය වෙනස් නොවන තාක් කල් නොවෙනස් ව පවතී. වස්තුව පවතින ප්‍රවේගයේ සිට නිශ්චලතාවයට පත් කිරීමට සමාන ප්‍රමාණයක කාර්යයක් කළ යුතු වේ.
යම් වස්තුවක වේගය ද, එනයින් එහි චාලක ශක්තිය ද වස්තුව පවතින අවස්ථිතික රාමුවට සාපේක්ෂ වේ. ‍සුදුසු අවස්ථිතික රාමුවක් තෝරා ගැනීමෙන් ඍණ නොවන ඕනෑම අගයක චාලක ශක්තියක් යම් වස්තුවකට ඇති බව පෙන්‍විය හැක. උදාහරණයක් ලෙස, යම් නිරීක්ෂක‍යෙකු පසු කර යන වාහනයකට එම නිරීක්ෂකයාගේ දෘෂ්ටි කෝණය අනුව ශූන්‍ය නොවන චාලක ශක්තියක් ඇත. නමුත් වාහනය තුල සිටින (නොහොත් වාහනයේ ප්‍රවේගයෙන් ම ගමන් කරන) නිරීක්ෂකයෙකුට අනුව වාහනයේ චාලක ශක්තිය ශූන්‍ය වේ.
සම්භාව්‍ය යාන්ත්‍ර විද්‍යාවේ දී, භ්‍රමණය නොවන m ස්කන්ධයක් සහ v වේගයක් ඇති වස්තුවක චාලක ශක්තිය mv2/2 ලෙස ගණනය කැරේ. එහෙත් විශේෂ සාපේක්ෂතාවාදය අනුව මෙය ආලෝකයේ වේගයට වඩා ඉතා කුඩා වේගයන් ඇති වස්තූන් සඳහා හොඳ ආසන්න අගයක් පමණි.
සිංහල නාම විශේෂණ
කිසියම් නාම පදයක පවත්නා විශේෂ ගුණයක් ප්‍රකාශ කිරීමට භාවිතා කරන පද විශේෂණ පද නම් වේ පහත නිදසුන් දසෙ බලන්න
හොඳ +ළමයා =සුදු අඹ
මෙහි හොඳ යනු ළමයා යන නාම පදයේ විශේෂ ගුණය ප්‍රකාශ කරන පදයයි එවැනි පද නාම විශේෂණ පද ලෙස හඳුන්වයි
පහත දැක්වෙන්නේ එවැනි පද කීපයකි
තාරකා විද්‍යාව
thumb|250px|[[රේඩියෝ දුරේක්‍ෂ ]]
තාරකා විද්‍යාව හෙවත් තාරකාවේදය (ඉංග්‍රීසි: Astronomy / ඇස්ට්‍රොනොමි) (ග්‍රීක: αστρονομία = άστρον + νόμος, astronomia / ඇස්ට්‍රොනොමියා = astron + nomos, සරලව ගත් කල, "තාරකා නීතිය") යනු තාරකා, ග්‍රහලෝක, ධූමකේතු (comets), ඌෂාලෝකය (aurora), චක්‍රාවාට (galaxies) සහ අන්තරීක්‍ෂ පසුබිම් විකිරණය (cosmic background radiation) යනාදී පෘථිවි වායුගෝලයෙන් පරිභාහිර සංසිද්දීන් සහ අභ්‍යවකශ වස්තූන් (celestial objects) පිලිබඳ විද්‍යාවයි. මෙහි ප්‍රධාන කාර්යයන් වන්නේ විශ්වයේ සම්භවය සහ විකාශණය, විශ්ව වස්තූන්ගේ භෞතික සහ රසායනික ගුණයන්ගේ පරිනාමය සහ ඒවායේ චලනයන් යනාදිය ගැන හැදෑරීමයි. මෙහි එන විද්‍යාත්මක නිරීක්‍ෂණයන් වැදගත් වන්නේ තාරකා විද්‍යාවට පමණක් නොවේ, ඒවා සාමාන්‍ය සාපේක්‍ෂතා වාදය වැනි භෞතික විද්‍යාත්මක මතවාදයන් සනාථ කරගැනීමට අවශ්‍ය වැදගත් තොරතුරු ද සපයයි.
තාරකා විද්‍යාව යනු විද්‍යාත්මක ක්‍රමය රැගත් ලෝකයේ පැරණිම විද්‍යාවන්ගෙන් එකකි. එය පෞරාණික ග්‍රීක යුගය දක්වා දිවයන අතර දියුණු නිරීක්‍ෂණ ක්‍රම ඊටත් වඩා ඈත අතීතය කරා දිවයයි. ඓතිහාසික වශයෙන් ගත්කල තාරකා විද්‍යාවේ වැදගත් සොයාගැනීම් රැසකට දායක වී ඇත්තේ ආධුනික තාරකා විද්‍යාඥයන්ය. එසේම අදට ද තාරකා විද්‍යාව යනු ආධුනිකයන්ගේ දායකත්වය නොමසුරුව ලැබිය හැකි "විද්‍යාවන්" අතලොස්සෙන් එකකි. ඒ නව සොයාගැනීම් වලින් සහ කෙටි කාල පරාසයන් තුල සිදුවන සංසිද්දීන් නිරීක්‍ෂණය කිරිමෙන්ය.
නූතන තාරකා විද්‍යාව සහ ජ්‍යෝතීෂ්‍යය යන දෙකෙහිම පදනම සැලකිය යුතු තරමකට සමානය. ග්‍රහ වස්තූන්හි අහසේ පිහිටීම මත යම් පුද්ගලයකුගේ හෝ පොදුවේ මනුෂ්‍ය වර්ගයාගේ දෛවය ප්‍රකාශ කිරීමට ජ්‍යෝතීෂ්‍යය උත්සාහ කරයි. එහෙත් තාරකා විද්‍යාවේ කටයුතු වලදී "විද්‍යාත්මක ක්‍රමය" යන්න භාවිතා වන අතර ජ්‍යෝතිෂ්‍යයේදී එසේ නොවේ. එමනිසා මේ දෙක සම්පූර්ණයෙන්ම වෙනස් ක්‍ෂේත්‍ර දෙකක් ලෙස සැලකිය යුතුය.
ඉතිහාසය
දූරේක්‍ෂය සොයාගැනීමට පෙර තාරකා විද්‍යාවට මහඟු මෙහෙවරක් ඉටු කළ උපකරණය වූයේ තරු මාලිමාවයි. මධ්‍යතන යුගයේදී මැදපෙරදිග සිටි විද්‍යාඥයන්, කාලය නිර්ණය කිරීමටත් ආකාශ වස්තුවල පිහිටීම සොයා බැලීමටත් එම උපකරණය යොදාගත්තා.
තරු මාලිමාව සාදා තිබුණේ වානේ තැටියකයි. එම තැටියේ තරුවල පිහිටීම ලකුණු කර තිබුණා. එම තැටිය සවි කර තිබූ තැටියේ දාරයේ අංශක හා සමහර ඒවායේ පැයද සඳහන් වුණා. පින්තූරයේ පෙනෙන ලෙස එහි ඔරලෝසුවක මෙන් කටුද තිබුණා. එම කටුව තාරකාව දෙසට ස්ථානගත කරන විට තරු මාලිමාව ආධාරයෙන් තරුවේ පිහිටීම නිශ්චිතවම සොයාගත හැකි වුණා.
විශිෂ්ට ලෙස සාදා තිබූ තරු මාලිමාවක් භාවිත කිරීමෙන් තරු හඳුනාගැනීමටත්, හිරු නඟින හා බසින වෙලාව සොයාගැනීමටත්, මක්කම පිහිටි දිශාව දැනගැනීමටත්, ඉඩම්වල ප්‍රමාණයන් මැනගැනීමටත්, යම් ස්ථානවල උස මැනීමටත් මුහුදු මාර්ග සොයාගැනීමටත් හැකි වුණා. එය ඇත්තෙන්ම එවකට තිබූ සුපිරි පරිගණකයක් කියා පැවසිය හැකියි.
අරාබි විද්වතුන්
හත්වන සහ අටවන සියවස්වලදී ඉස්ලාම් ධර්මය උතුරු අප්‍රිකාව, ස්පාඤ්ඤය සහ නැඟෙනහිරෙන් පිහිටි ඇෆ්ගනිස්ථානය දක්වා පැතිර ගියා. මේ නිසා පර්සියාව සහ ග්‍රීසිය විසින් සොයාගත් විද්‍යාත්මක තොරතුරුවලින් ප්‍රයෝජන ගැනීමට අරාබි විද්වතුන්ට හැකි වුණා.
ටොලමි
නවවන සියවසේදී ග්‍රීක තාරකා විද්‍යාඥයෙක් වූ ටොලමි සොයාගත් තොරතුරු සහ තවත් වටිනා විද්‍යාත්මක තොරතුරු රැසක් අරාබි ජාතිකයන් තම මව්බසට පරිවර්තනය කළා. අබ්බාසිඩ්ගේ පාලනය අත්ලාන්තික් සාගරයේ සීමාවේ පිහිටි රටවල සිට ඇෆ්ගනිස්ථානය දක්වාම ව්‍යාප්ත වුණා. ඒ නිසා ගණිතය, තාරකා විද්‍යාව හා අනිකුත් විෂයන් පිළිබඳව ඉන්දියානුවන් සොයාගෙන තිබූ දැනුම් සම්භාරයෙන් ප්‍රයෝජන ගැනීමට ඔවුන්ට හැකියාවක් ලැබුණා.
මුස්ලිම් ජාතිකයන්
මුස්ලිම් ජාතිකයන් තාරකා විද්‍යාව පිළිබඳව දැනුම රැස් කිරීමට මහත් උනන්දුවක් දැක්වුවා. ඊට එක් හේතුවක් වුණේ ඔවුන්ගේ ආගමයි. මුස්ලිම්වරුන්ගේ විශ්වාසය වුණේ තමන් යාච්ඤා කළ යුත්තේ මක්කම දෙසට මුහුණ ලා කියායි. ඒ වගේම ඔවුන් සිටින ස්ථානයේ සිට මක්කම පිහිටි දිශාව පෙන්වා දීමට තාරකා විද්‍යාඥයන්ට හැකියි කියාත් ඔවුන් විශ්වාස කළා. දහතුන්වන සියවසේදී ඉස්ලාම් භක්තිකයන්ට යාච්ඤා කළ යුතු වෙලාව නිශ්චිතව තීරණය කිරීම සඳහා මුස්ලිම් පල්ලිවලින් තාරකා විද්‍යාඥයන්ගේ සහාය ලබාගත්තා. ඔවුන් ලබා දුන් මඟ පෙන්වීම්වලට අනුව මුස්ලිම්වරුන්ගේ ආගමික උත්සව හා වත්පිළිවෙත් පැවැත්විය යුතු කාල වකවානු තීරණය කළා. උදාහරණයකට රාමසාන් මාසයේදී නිරාහාරව සිටිය යුතු දින පෙන්වා දුන්නේ ඔවුනුයි. ඊට අමතරව මක්කමට යෑමට ගත වන කාලය සහ හොඳම ගමන් මාර්ගය පෙන්වා දුන්නෙත් ඔවුනුයි.
නිරික්‍ෂණාත්මක තාරකා විද්‍යාව
තාරකා විද්‍යාව ආශ්‍රිත ප්‍රධාන ගවේෂණයන් විද්‍යුත් චුම්භක වර්ණාවලිය මත පදනම් වී ඇත. right|250px
ඉතා දුරින් නිපදවෙන විද්‍යුත්චුම්භක තරංග වලින් ඉතා කුඩා ප්‍රමාණයක් පොළව මතින් අනාවරණය කරගත හැකිය. ගුරුත්ව තරංග (Gravitational Waves) අනාවරණයක පිහිටුවත් ඒවා අනාවරණය කර ගැනීම ඉතා අපහසුය. සූර්යා අධ්‍යයනය කිරීමට නියුට්‍රිනෝ අනාවරක නිපදවා ඇත. කොස්මික් කිරණ සතුව අධික ශක්තියක් ඇති අංශු අතර පෘථිවි වායුගෝලයේ ගැටීමේදී හඳුනාගත හැකිය.‍
ගවේෂණයන් එහි කාල පරිමාණය අනඅනුව විචලනය වේ. දෘශ්‍ය ගවේෂණයන් මිනිත්තු ගණනේ සිට පැය ගණන් ගතවේ. යම් යම් සන්සිද්ධි වෙනස්වීමට ඉතා වේගවත්ය. සහශ්‍ර ගණන් පැරණ ගවේශණ වාර්තාද පවතී. රේඩියෝ ගවේෂණයන් මිලිතත්පර පරිමාණයෙන් (මිලිතත්පර පල්සාර) යේ ඈදුණු වර්ශ (පල්සාර පිළිබඳ විස්තර කිරීම් වලට) දක්වා පැතිර පවතී.
තාරකා වෙනස්වීම පිළිබද මාතෘකා කරන්නේ තාරකා පරිමාණය (Steller evolution) ඇසුරිනි. තාරකා වර්ග අනුව H.R. සටහනේ (Hertzprung - Russel Diagram) පිහිටුවීම මඟින් තාරකාවල තත්වය දැක්විය හැකිය. එය තාරකාවේ උපතේ සිට අවසානය දක්වා දැක්විය හැකිය.
බාහිර සබැඳි
ප්‍රවර්ගය:විද්‍යාව
ගුරු (2007 චිත්‍රපටය)
ගුරු යනුවෙන් හැඳින්වෙන්නේ 2007දී විකාශය වූ නාට්‍ය චිත්‍රපටයකි. මෙය දළ වශයෙන් රිලයන්ස් ඉන්ඩස්ට්‍රීස් පිහිටුවූ ව්‍යාපාරික ධිරුභායි අම්බානිගේ දිවිය අලලා නිර්මාණය වූවකි. මෙම චිත්‍රපටයේ සම-තිරරචනය සහ අධ්‍යක්ෂණය සිදුකරන ලද්දේ මණි රත්නම් විසිනි. මෙහි ප්‍රධාන චරිත නිරූපණය කරනු ලබන්නේ අභිෂේක් භච්චන්, ඓශ්වර්යා රායි, ආර්. මාධවන්, විද්‍යා බාලන්, ආර්යා බබ්බර්, සහ මිතුන් චක්‍රබෝර්ති විසිනි. මිට අමතරව මල්ලිකා ෂෙරාවත් විසින් මෙම චිත්‍රපටයේ ආරාධිත නිරූපණයක් ද සිදුකරයි. මෙම චිත්‍රපටයේ ස්වර මාලාව සහ නාදපථය නිර්මාණය කරන ල්දදේ ආර්. ඒ. රහ්මාන් විසිනි. දෙමළ බසින් ගුරු ලෙසත්, සහ තෙලිඟු බසින් ගුරුකාන්ත් ලෙසත් හඬකවා නම්කරන ලද චිත්‍රපට හින්දි චිත්‍රපටය හා සමගාමීව විකාශය විය. මෙම චිත්‍රපටයේ දෙමළ ප්‍රභේදයේ ප්‍රධාන චරිතය (අභිෂේක් භච්චන්) සඳහා හඬකවන ලද්දේ සූරියා විසිනි. 2007 ජනවාරි 12 දින මෙම චිත්‍රපට මුදාහැරිණි. එහි ආරම්භක දර්ශනය 2007 ජනවාරි 11 දින කැනඩාවේ ටොරන්ටෝවේ එල්ජින් තියටර්හි දී ප්‍රදර්ශනය කෙරිණි. මෙලෙසින් එය කැනඩාවේ ප්‍රධාන අන්තර්ජාතික මංගල දර්ශනයක් සහිත වූ ප්‍රථම ඉන්දියානු චිත්‍රපටය බවට පත් විය. මෙම චිත්‍රපටය 2007 කෑන්ස් චිත්‍රපට උළෙලේ ටූස් ලෙස් සිනෙමාස් ඩු මොන්ඩේ (ලෝක සිනමා) අංශයෙන් ද ප්‍රදර්ශනය කෙරිණි.
කථා පුවත
මෙම චිත්‍රපටයේ කථා පුවත ආරම්භ වන්නේ 1951 උතුරු ගුජරාතයේ, සබර්කාන්ත දිස්ත්‍රික්කයේ ඉදාර් නම් කුඩා ගම්මානයේ ය. මෙම ගම්මානයේ වෙසෙන ගුරුකාන්ත් "ගුරු" දේසායි (අභිෂේක් බච්චන්) නම් තරුණයා යම් දිනක දැවැන්ත පුද්ගලයකු වීමට සිහින බවයි. ගම්මානයේ පාසලේ විදුහල්පතිවරයා වන ඔහුගේ පියා (රාජේන්ද්‍ර ගුප්තා) ඔහුට සිහින නොදකින ලෙස පවසන්නේ ඒවා කිසිදින සැබෑ නොවන බැවිනි. තුර්කිය වෙත යාමට තීරණය කරන ගුරුකාන්ත් කුළු බඩු වෙළඳාමෙහි යෙදෙයි. පසුව ඔහුට උසස්වීමක් පිරිනැමුණ ද, ඔහු එය ප්‍රතික්ෂේප කොට රැකියාවෙන් ඉවත් වන්නේ තමන්ගේම ව්‍යාපාරයක් ආරම්භ කිරීමටයි. මේ අතර යළි ගම්මානය වෙත යන ඔහු සුජාතා (ඓශ්වර්යා රායි බච්චන්) සමග විවාහ වන්නේ ප්‍රධාන වශයෙන්ම ඇගේ දායාදය නිසායි. සුජාතා සහ ඇගේ සොහොයුරු ජිග්නේශ් (ආර්යා බබ්බාර්) සමග බොම්බාය වෙත සංක්‍රමණය වන ගුරු එහි දී රෙදි ව්‍යාපාරයක් ආරම්භ කරයි. ක්‍රමයෙන් සිය ව්‍යාපාරය පුළුල් කරන ඔහු තමන්ගේම නිෂ්පාදන ඒකකයක් ස්ථාපනය කරන්නේ "ශක්ති සංස්ථාව" යන නාමයෙනි.
ස්වතන්ත්‍ර පුවත්පත ප්‍රකාශයට පත්කරන මාණික් "නානාජි" දාස්ගුප්තා (මිතුන් චක්‍රබෝර්ති) ගුරුට සලක්නනේ සිය පුත්‍රයකුට මෙනි. ගුරු ද ඔහුට සිය පියාට මෙන් සලකන්නේ බොම්බායේ මුල් දිනවල ඔහු දැක්වූ සහයෝගය හේතුවෙනි. ඔහු දාස්ගුප්තාගේ මිණිපිරිය වන මීනු (විද්‍යා බාලන්) සමග දැඩි මිත්‍රත්වයක් ඇති කර ගනියි. මීනු බහු ජරඨතාවය නම් රෝගයෙන් පෙළෙන අතර, ඇය රෝද පුටුවක් භාවිතා කරන්නට පටන් ගනියි.
ගුරුකාන්ත් දේසායිගේ ව්‍යාපාරය ඉන්දියාවේ විශාලතම ව්‍යාපාරවලින් එකක් වන විට, ඔහු සාර්ථකත්වය පසුපස දැඩිව හඹා යයි. ඔහු සිය පොලියෙස්ටර් කර්මාන්තශාලා වෙත නීති විරෝධී ලෙස යන්ත්‍ර කොටස් රැගෙන එන අතර, නීත්‍යානුකූල ලෙස භාණ්ඩ නිපදවමින් වෙළඳපල මෙහෙයවන්නට තැත් කරයි. ගුරුගේ සාර්ථකත්වය සාධාරණ එකක් නොවන බව මාණික් දාස්ගුප්තා වටහා ගැනීමත් සමග, මාණික් සිය පුවත්පතේ වාර්තාකරුවකු වන ශ්‍යාම් සක්සේනා (මාධවන්) සමග ගුරුගේ දූෂිත ක්‍රම අනාවරණය කිරීමට තීරණය කරයි.
මෙම පුවත්පතේ පීඩනය හේතුවෙන් ගුරු හට ආඝාතය ඇතිවන අතර, ඔහුගේ සිරුරේ දකුණුපස අඩපණ වේ. මේ අතර ශ්‍යාම් සමග විවාහ වී සිටින මීනු (විද්‍යා බාලන්) රෝගාතුරව මිය යයි. අවසානයේ 1980 ඔක්තෝබර් 16 දින ගුරු රජයේ පෞද්ගලික විමර්ශනයක් වෙත රැගෙන යන්නේ ඔහුට විරුද්ධව ජනමාධ්‍යවලින් එල්ල වන චෝදනා පැහැදිළි කිරීමටයි. නමුත් පසු දිනයේ ඔහුට මාධ්‍ය ඉදිරියේ කතාවක් පැවැත්වීමට සිදුවන අතර, ඒ නිසා රජයට ඔහුට එරෙහි චෝදනා 29න් 27ක් නිදොස් කිරීමට සිදුවේ. ඔප්පු වූ සෙසු චෝදනා දෙක වෙනුවෙන් ඔහුට ඉන්දියානු රුපියල් මිලියන 6.3ක (2016දී ඉ.රු. මිලියන 100 හෙවත් ඇ.ඩො. මිලියන 1.5කට සමාන) සහ ඉන්දියානු රුපියල් 96,000 (2016දී ඉ.රු. මිලියන 1.6 හෙවත් ඇ.ඩො. 23,000ට සමාන) වන්දි මුදලක් ගෙවීමට සිදු වේ. අනතුරුව ඔහුට ව්‍යාපාරය යළි හිමි වේ.
නිෂ්පාදනය
ගුරු රචනය සහ අධ්‍යක්ෂණය සිදුකරන ලද්දේ මණි රත්නම් විසින් වන අතර, මෙහි හින්දි දෙබස් විජේ ක්‍රිෂ්ණා ආචාර්ය විසින් රචනා කරන ලදී. මෙහි රූගත කිරීම් සිදුවූයේ මුම්බායි, තුර්කිය, බදාමි සහ මෙල්කොටේ (කර්ණාටක ප්‍රාන්තයේ) මෙන්ම චෙන්නායි, පොල්ලචි, මදුරෛ, තමිල් නාඩුවේ චෙට්ටිනාඩ් ප්‍රදේශය සහ කේරළයේ [‍[අතිරපිල්ලි]] වැනි ප්‍රදේශවල ය. චිත්‍රපටයේ වැඩි ප්‍රමාණයක් රූගත කෙරුණේ ද නිව් ඉන්ඩියන් එක්ස්ප්‍රස් සහ දිනමණි ආදියෙහි නිවහන වූ එක්ස්ප්‍රස් වතුයායේ ය. මෙහි එක් ගීත දර්ශනයක රූගත කිරීමක දී ඓශ්වර්යා බයිසිකලයෙන් ඇද වැටුණු අතර, ඇගේ අතෙහි සහ පාදයෙහි සීරීම් තුවාළ ඇති විය. ඇයට ප්‍රථමාධාර ලබාදෙන තෙක් රූගත කිරීම් පැය කිහිපයකට අත්හිටුවීමට සිදු විය. එම ගීතය චිත්‍රපටයෙන් කපාහැර "බර්සෝ රේ" ගීතය මගින් ප්‍රතිස්ථාපනය කරන ලදී. මෙහි සංගීත නිර්මාණය ඒ. ආර්. රහ්මාන් විසින් සිදුකළ අතර, පද රචනය ගුල්සාර් විසින් සිදුකරන ලදී. චිත්‍රපටයේ සිනෙමාරූපණය මෙහෙයවන ලද්දේ රජීව් මෙනන් විසිනි. අවසන් සිනමාශාලා ප්‍රභේදයෙන් මෙම චිත්‍රපටයේ එන ඇතැම් දර්ශන මකාදමන ලදී. ඒ අතරට සුජාතා පළමුව මළ දරුවකුට උපත දෙන දර්ශනය සහ මාණික් දාස්ගුප්තා මුණගැසීම හේතුවෙන් ගුරු සිය භාර්යාව සමග කෝප වන අවස්ථාව ඇතුළත් විය.
බොක්ස් ඔෆීස්
ගුරු මුදාහැරීමෙන් පසුව එය යහපත් ප්‍රේක්ෂක ප්‍රතිචාරවලට නිරාවරණය විය. එක්සත් ජනපදය තුළ, සීමිත මුදාහැරීම යටතේ විවෘත කෙරුණු ගුරු එහි ආරම්භක සති අන්තයේම ඉහළ සාර්ථකත්වයක් හිමි කරගත්තේ ඉන්දියානු රුපියල් කෝටි 3ක (ඇ.ඩො. 450,000) ආදායමක් උපයා ගනිමිනි. මෙය අතිශයින් ඉහළ ප්‍රේක්ෂක ප්‍රතිශතයක් විය. හත්වන සතිය වන විට, චිත්‍රපටය ඉන්දියාව තුළ ඉන්දියානු රුපියල් කෝටි 41.65ක (ඇ.ඩො. මිලියන 6.2) ශුද්ධ ආදායමක් හිමි කරගත්තේ ය. එක්සත් ජනපදය සහ එක්සත් රාජධානිය තුළ ප්‍රදර්ශනයෙන් එය ඉන්දියානු රුපියල් කෝටි 13ක (ඇ.ඩො. මිලියන 1.9) ආදායමක් ද උපයා ගත්තේ ය. 2007 පෙබරවාරි 23 වන විට, ජනවාරි 12 මුදාහළ ගුරු ලොව පුරා ප්‍රදර්ශනයෙන් ඉන්දියානු රුපියල් කෝටි 80ක (ඇ.ඩො. මිලියන 12) ආදායමක් හිමි කරගත්තේ "ජනමෝදකයක්" බවට පත්වෙමිනි. එක්සත් ජනපදය තුළ එය බ්ලොක්බස්ටරයක් විය.
විචාරක පිළිගැනීම
ගුරු චිත්‍රපටය විචාරකයන් වෙතින් අතිශයින් ධනාත්මක ප්‍රතිචාර හිමි කරගැනීමට සමත් විය. මෙහි රංගන ප්‍රතිභාව වෙනුවෙන් අභිෂේක් බච්චන් නොමඳ පැසසුමට භාජනය විය. Rotten Tomatoes නැමැති විචාරක වෙබ්අඩවිය විසින් මෙම චිත්‍රපයට සියයට 90ක ඇගයුමක් ලබාදුන්නේ ය. ද නිව් යෝක් ටයිම්ස් පුවත්පත මෙම චිත්‍රපටය පිළිබඳ ප්‍රකාශ කළේ "පොලියෙස්ටර් නිෂ්පාදකයකුගේ චරිතය, විශේෂයෙන් ප්‍රබන්ධ එකක් වුවත් ආශ්‍රයෙන් වින්දනීය නිර්මාණයක් සිදු කිරීමට අපහසු යැයි ඔබ සිතනවා ඇති. නමුත් අධ්‍යක්ෂ මණි රත්නම් “ගුරු” සමගින් එය මැනවින් ඉටු කොට තිබේ. යමක් කළ හැකිය යන හැඟීමට සහ මුම්බායි ධනේශ්වරවාදයට මෙය ජය ගීතයක් වැනි ය." ද නිව් යෝක් පෝස්ට් මෙම චිත්‍රපටයට තරු හතරෙන් තුනක් ලබා දුන් අතර, ලොස් ඇන්ජලීස් වීක්ලි පුවත්පත පැවසූයේ මෙය ලගාන් චිත්‍රපටයෙන් පසුව බිහිවූ හොඳම හින්දි චිත්‍රපටය බවයි. ටයිම් සඟරාවේ රිචඩ් කොර්ලිස් විසින් මෙම චිත්‍රපටය ෆ්‍රෑන්ක් කප්‍රාගේ It's a Wonderful Life චිත්‍රපටය සමග සසඳමින් පැවසූයේ මෙම චිත්‍රපටයේ කැපීපෙනෙන ප්‍රධාන අංගයක් වනුයේ එහි භාවෝන්නතිය බවයි. ගුරු ද අනර්ඝ පොලියෙස්ටර් නිමැවුක් වැනි ය. ඔහු තවදුරටත් පැවසූයේ, "ඓශ්ගේ චිත්‍රපටයේ විශිෂ්ටත්වය අභිරහසක් බවයි. ඇයගේ රූමත්භාවය පිළිබඳ කිසිදු වාදයක් නොමැති වුව ද, ඇය නිළි-නිරූපිකාවකට වඩා නිරූපිකා නිළියක වේ. ගුරු තුළ ඇය ප්‍රධාන වශයෙන්ම අලංකරණයයි". හින්දුස්ථාන් ටයිම්ස් විචාරකයා විසින් මෙය තරු තුන හමාරක් ලබාදෙමින් පැවසූයේ "රත්නම් සහ කනිෂ්ඨ බච්චන් විසින් ව්‍යාපාර දේශපාලනයට සමීප වන්නා සේ දිවියට ඉතා සමීප වන චිත්‍රපටයක් ලබා දී ඇත. වටහාගන්නා ප්‍රේක්ෂකයන්ට සෑහීමකට පත්විය හැකි බවට වගකීමක් දිය හැක.. ඓශ්වර්යා රායි ආශ්චර්යමත් ය. ඇය සංකීර්ණ දසුන් ගෞරවයෙන් සහ සහානුභූතික අයුරින් නිරූපණය කරන්නී ය. ඒ සියල්ලටම වඩා උද්‍යෝගය හිමි විය යුත්තේ අභිෂේක් බච්චන්ට ය. මෙය යුවා චරිතයෙන් පසු ඔහුගේ වෘත්තීයමය දිවියේ විස්මයජනක හොඳම චරිත නිරූපණය ද වේ." බොලිවුඩ් හුංගාමාහි විචාරක තරන් ආදර්ශ් මෙයට තරු හතරක් ලබාදෙමින් සිය විචාරය පැවසූයේ "ගුරු මණි රත්නම්ගේ විශිෂ්ටතම උත්සාහ‍යන්ගෙන් එකක් වන බවත්, හින්දි සිනමාවෙන් පිටතට පැමිණි විශිෂ්ටතම නිර්මාණවලින් එකක් බවයි" එසේම නළුව්නගේ රංගන ප්‍රතිභාව වර්ණනා කළ ඔහු රචනා කළේ "මෙහි සියලු සම්මාන අභිෂේක් හට පිරිනැමිය යුතු බවයි. ඒ පිළිබඳ කථා දෙකක් නැත! ගුරු තුළ ඔහුගේ ප්‍රතිභාව නිසැකයෙන්ම ලෝක ගණයේ එකකි. තුර්කියේ තියුණු තරුණයකුගේ සිට අපගේ රටේ දැවැන්තම ව්‍යවසායකයකු ලෙස අභිෂේක් සිය චරිතයේ විවිධ මුහුණවර නිරූපණය කරමින් සිය දක්ෂතාව ප්‍රදර්ශනය කරයි."
Rediffහි රාජා සේන් මෙයට තරු තුනක් ලබාදෙමින් පැවසූයේ "ගුරු ප්‍රබල ප්‍රතිභාවන්ගෙන් පෝෂණය වී ඇත. චිත්‍රපටය හිමි කරග්නනා අභිෂේක් ප්‍රේක්ෂකයිනට දිගටම අසුනේ රැඳී සිටීමට සලස්වමින් අපව සිනහවට සහ අත්පොලසන් දීමට යොමු කරවයි. සෑම රූප රාමුවකම ඔහු සිත්ගන්නාසුලු ය". ද සන්ඩේ ටයිම්ස් පැවසූයේ "නිශ්චිතවම මෙය ඔබට දැකගත හැකි වන හොඳම බොලිවුඩ් චිත්‍රපටවලින් එකකි. මෙහි රංගන ප්‍රතිභාව පැසසුම් හිමි කරගනියි. විශිෂ්ට රංගනයක නියැළෙන බච්චන් වියපත් සහ වැඩුණු ගුරු නිරූපණය කරන්නේ විස්මිත අයුරිනි. රායි ඇගේ මුව නෙතැති හැඟීම් ප්‍රකාශනය මගින් සහායක, නමුත් දැවෙනසුලු භාර්යාවගේ චරිතය නිරූපණය කරයි. ඇය නර්තනයේ යෙදෙන්නේ සුරඟනක මෙනි. චක්‍රබෝර්ති සහ දෙමළ සුපිරි තරුවක වන මාධවන් ද සිය සහායක චරිත ද ඒ හා සමානවම බබළවති". BBC විචාරක ජස්ප්‍රීත් පණ්ඩෝහාර් මෙයට තරු තුනක් ලබාදෙමින් පැවසූයේ "රත්නම්ගේ සිත් අලවා තබාගන්නා තිරරචනය හේතුවෙන් ගුරු ධනවත් කථා පුවතක් බවට පත්ව ඇත. ප්‍රධාන චරිතය සිය අවංක භාර්යාව (ඓශ්වර්යා රායි), මිතුරන් සහ සතුරන් සමග පවත්වන සංකීර්ණ සම්බන්ධතාවලින් එය ගෙත්තම් කොට ඇත".
නාදපථය
මෙම චිත්‍රපටයේ අතිශයින් සම්භාවනාවට සහ ඉහළ සාර්ථකභාවයක් හිමි කරගත් නාදපථය නිර්මාණය කරන ලද්දේ ඒ. ආර්. රහ්මාන් විසිනි. සියලුම ගීත දැවැන්ත ජනතාකර්ෂණයක් හිමි කරගත් අතර, සෙසු ඇල්බම‍යන්ගෙන් එල්ලවූ තරගය හුමවේ වුව ද, සම්පූර්ණ ඇල්බමය මාස ගණනාවක්ම ඉහළම ස්ථානයේ වැජඹිණි. 2006 වර්ෂයේ හොඳම ඇල්බමය ලෙස එය තෝරාගැනිණි.
මෙහි අතිශයින් පිළිගැනීමට පත් සාර්ථක නිර්මාණ වෙනුවෙන් ඒ. ආර්. රහ්මාන් "ෆිල්ම්ෆෙයාර් සම්මාන උළෙලේ" දී මෙන්ම "අයිෆා සම්මාන" උළෙලවල්හි දී "හොඳම සංගීතය" සහ "හොඳම පසුබිම් ස්වර ලිපිය" යන සම්මාන හිමි කරගත්තේ ය.
ජාත්‍යන්තර ක්‍රිකට් 2018
අප්‍රේල්
අප්‍රේල් 01 : 🇵🇰 බටහිර ඉන්දීය කොදෙව් ක්‍රිකට් කණ්ඩායමේ පකිස්ථානු සංචාරය 2018 අප්‍රේල් 08 : 🇮🇳 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 එංගලන්ත කාන්තා ක්‍රිකට් කණ්ඩායමේ ඉන්දීය සංචාරය 2018 අප්‍රේල් 28 :  2018 ලෝක ක්‍රිකට් ලීග් හතරවන අදියර
මැයි
මැයි 11 : 🇵🇰 පාකිස්ථාන ක්‍රිකට් කණ්ඩායමේ අයර්ලන්ත සංචාරය 2018 මැයි 24 : 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 🇵🇰 පාකිස්ථාන ක්‍රිකට් කණ්ඩායමේ එංගලන්ත සංචාරය 2018
ජූනි
දිනය තීරණය කළ යුතුය : 2018 කාන්තා විස්සයි20 ලෝක කුසලාන සුදුසුකම් ලැබීමේ තරගාවලිය දිනය තීරණය කළ යුතුය :  🇦🇺 ඕස්ට්‍රේලියානු ක්‍රිකට් කණ්ඩායමේ සිම්බාබ්වේ සංචාරය 2018 ජූනි 06 :   ශ්‍රී ලංකා ක්‍රිකට් කණ්ඩායමේ බටහිර ඉන්දීය කොදෙව් සංචාරය 2018 ජූනි 09 : 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿  දකුණු අප‍්‍රිකානු කාන්තා ක්‍රිකට් කණ්ඩායමේ එංගලන්ත සංචාරය 2018 ජූනි 10 :  🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 එංගලන්ත ක්‍රිකට් කණ්ඩායමේ ස්කොට්ලන්ත සංචාරය 2018 ජූනි 14 : 🇮🇳 🇦🇫 ඇෆ්ගනිස්ථාන ක්‍රිකට් කණ්ඩායමේ ඉන්දීය සංචාරය 2018 ජූනි 12 : 🇵🇰 පාකිස්ථාන ක්‍රිකට් කණ්ඩායමේ ස්කොට්ලන්ත සංචාරය 2018 ජූනි 13 : 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 🇦🇺 ඕස්ට්‍රේලියානු ක්‍රිකට් කණ්ඩායමේ එංගලන්ත සංචාරය 2018 ජූනි 20 : 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿  '''2018 එංගලන්ත කාන්තා තුන්කොන් ක්‍රිකට් තරගාවලිය
අගෝස්තු
දිනය තීරණය කළ යුතුය : 🇵🇰 පාකිස්ථාන ක්‍රිකට් කණ්ඩායමේ සිම්බාබ්වේ සංචාරය 2018
ආභරණ
මැණික්, වටිනා ලෝහ හෝ වෙනත් අමුද්‍රව්‍යන්ගෙන් නිර්මාණය කරන්නාවූ මාළ, මුදු, වළලූ ආදී පුද්ගලික සැරසිලි ආභරණ යනුවෙන් හැඳින්වේ.
ආදි කාලයේ ආභරණ යොදාගනු ලැබූයේ ධනවත් භාවය නිරූපනය කිරීම, ගබඩා කිරීම, රෙදි එකට ඇමිණීම වැනි ප‍්‍රායෝගික කාරණාවන් සඳහා වන අතර වර්තමානයේ එය හුදෙක්ම භාවිතාවන්නේ සැරසිල්ලක් ලෙසින් පමණකි. මුල් කාලීන ආභරණ ඇටකටු, සත්ව දත්, බෙලිකටු, ලී, කැටයම් කරන ලද ගල් වැනි ස්වභාවික අමුද්‍රව්‍ය වලින් නිර්මාණය කරනු ලැබිණි. බොහෝවිට ඉහල සමාජ තත්වයක් ඇති පිරිස් සිය තත්වය නිරූපනය කිරීම සඳහා ආභරණ යොදාගත් අතර ඔවුන් මියගියවිට ඔවුන් පැළඳි ආභරණද ඔවුන් සමග මිහිදන් කෙරිනි.
සෑම ශරීර අංගයක්ම පාහේ සැරසීම සඳහා කොණ්ඩා කටුවේ සිට පා මුදුව දක්වා විවිධාකාරයේ ආභරණ නිර්මාණය වී ඇත. ඉහල ගුණාත්මකභාවයකින් යුත් ආභරණ මැණික් හා වෙනත් වටිනා ගල් වර්ග යොදා නිර්මාණය කරනු ලබන අතර දැන් දැන් අමුද්‍රව්‍ය වටිනාකමට වඩා කලාත්මක ගුණය මත පිහිටා වටිනාකම තීරණය වන කලාත්මක ආභරණ සඳහා විශාල ඉල්ලූමක් ඇතිවෙමින් පවතී. මීට අමතරව එක් එක් ඇඳුමට ගැලපෙන ලෙස පැළඳිය හැකි වටිනාකමින් අඩු අමුද්‍රව්‍ය යොදා තනනු ලබන එමෙන්ම මහා පරිමාණයෙන් නිපදවනු ලබන ආභරණද පවතී. නව ආභරණ නිර්මාණයන් අතර මූලික ලෝහ, කැඩුනු ගල් කැබලිවල සිට වටිනා ලෝහ සහ මැණික් දක්වා ඕනෑම දෙයක් යොදා නිර්මාණය කරනු ලබන ආභරණ වර්ග බිහිවී ඇත.
වි20 ලෝක කුසලානය 2021
2021 අයිසීසී පිරිමි වි20ජා ලෝක කුසලානය හත්වන අයිසීසී පිරිමි වි20ජා ලෝක කුසලාන තරඟාවලියයි. 2021 ඔක්තෝබර් 17 සිට නොවැම්බර් 14 දක්වා එක්සත් අරාබි එමීර් රාජ්‍යයේ සහ ඕමානයේ පවත්වන ලදී. බටහිර ඉන්දීය කොදෙව් පිල වත්මන් ශූරයන් විය. නමුත් අවසානයේ සුපිරි 12 අදියරෙන් ඉවත් විය.
මුලින් මෙම තරගාවලිය 2020 ඔක්තෝබර් 18 සිට නොවැම්බර් 15 දක්වා ඕස්ට්‍රේලියාවේ පැවැත්වීමට නියමිතව තිබුණි. නමුත් 2020 ජූලි මාසයේදී, ජාත්‍යන්තර ක්‍රිකට් කවුන්සිලය (ICC) කොවිඩ්-19 වසංගතය හේතුවෙන් මෙම තරඟාවලිය කල් දැමූ බව තහවුරු කළේය. 2020 අගෝස්තු මාසයේදී, අයිසීසී විසින් 2021 තරඟාවලිය සැලසුම් කර ඇති පරිදි ඉන්දියාව විසින් සත්කාරකත්වය සපයනු ඇති බව තහවුරු කරන ලද අතර, පසුව 2022 තරඟාවලිය සඳහා සත්කාරකත්වය ඕස්ට්‍රේලියාව නම් කරන ලදී. කෙසේ වෙතත්, 2021 ජුනි මාසයේදී, අයිසීසී නිවේදනය කළේ, ඉන්දියාවේ කොවිඩ්-19 වසංගත තත්ත්වයත් රට තුළ ඇති විය හැකි තුන්වන වසංගත රැල්ලක් (ඩෙල්ටා ප්‍රභේදය) ඇති විය හැකි බවට ඇති බිය හේතුවෙන් තරඟාවලිය එක්සත් අරාබි එමීර් රාජ්‍යය වෙත ගෙන ගිය බවත්ය. තරඟාවලිය 2021 ඔක්තෝබර් 17 වන දින ආරම්භ විය. තරඟාවලියේ අවසන් තරඟය 2021 නොවැම්බර් 14 වන දින පැවැත් විය. තරගාවලියේ මූලික වටයේ තරග පැවැත්වුණේ එක්සත් අරාබි එමීර් රාජ්‍යයේදී සහ ඕමානයේදීය.
අවසන් පූර්ව තරගයේදී එංගලන්තය කඩුලු 5කින් පරාජය කළ නවසීලන්තය අවසන් මහා තරගයට පිවිසි පළමු කණ්ඩායම බවට පත්විය. නවසීලන්තය වි20ජා ලෝක කුසලාන අවසන් මහා තරගයකට සුදුසුකම් ලැබූ පළමු අවස්ථාව එය විය. ඔවුන් සමග අවසන් මහා තරගයට එක්වූයේ දෙවැනි අවසන් පූර්ව තරගයේදී පාකිස්තානය කඩුලු පහකින් පරාජය කළ ඔස්ට්‍රේලියාවයි. ඕස්ටේ‍්‍රලියාව වි20ජා ලෝක කුසලාන තරගාවලියේ අවසන් මහා තරගයට සුදුසුකම් ලැබූ දෙවැනි අවස්ථාව මෙය විය. පලමු අවස්ථාව 2010 දීය. අවසන් මහා තරගයේදී නවසීලන්තය කඩුලු 8කින් පරදවා ඔස්ට්‍රේලියාව සිය පළමු වි20ජා ලෝක කුසලානය දිනා ගැනීමට සමත් විය. මිචෙල් මාෂ් තරගයේ ක්‍රීඩකයා ලෙස නම් කෙරිණි. තරඟාවලියේ ක්‍රීඩකයා ලෙස ඩේවිඩ් වෝනර් නම් කෙරිණි. thumb|ඩේවිඩ් වෝනර් (ඕස්ට්‍රේලියාව) තරගාවලියේ වීරයා
තරගාවලියේ පසුබිම
2020 අප්‍රේල් මාසයේදී, කොවිඩ්-19 වසංගතය නොතකා, තරඟාවලිය නියමිත පරිදි ඉදිරියට යාමට තවමත් සැලසුම් කර ඇති බව අයිසීසී විසින් තහවුරු කරන ලදී. කෙසේ වෙතත්, ඊළඟ මාසයේදී අයිසීසී යේ ජ්‍යෙෂ්ඨ නිලධාරියෙකු පැවසුවේ 2020 දී තරඟාවලිය පැවැත්වීම "ඉතා විශාල අවදානමක්" වනු ඇති බවයි. අයිසීසී යද ප්‍රකාශ කළේ තරඟාවලිය කල්දැමීමේ වාර්තා සාවද්‍ය බවත්, විවිධ හදිසි සැලසුම් දෙස බලන බවත්ය. තරඟාවලිය පිළිබඳ තීරණයක් ගැනීම 2020 ජුනි 10 වන දින අයිසීසී රැස්වීම දක්වා කල් තබන ලදී. 2020 ජූලි මාසයේදී තවත් නිවේදනයක් නිකුත් කිරීමට සැලසුම් කර තිබුනි. 2020 ජුනි මාසයේදී ඕස්ට්‍රේලියාවේ ක්‍රිකට් සභාපති අර්ල් එඩිංග්ස් පැවසුවේ තරඟාවලිය නියමිත පරිදි ඕස්ට්‍රේලියාවේ පැවැත්වීම "යථාර්ථවාදී නොවන" බවයි. ඔස්ට්‍රේලියාවට 2021 ඔක්තෝම්බර් මාසයේදී මෙම ඉසව්ව සත්කාරකත්වය ලබා දිය හැකි බවට එඩිංග්ස් යෝජනා කළ අතර, ඉන් වසරකට පසුව 2022දී ඉන්දියාව තරඟාවලිය පවත්විය හැකි බවත්ය. අයිසීසී විසින් මෙම තරඟාවලිය මීළඟ කාන්තා එදිජා ලෝක කුසලාන තරඟාවලිය හා සමගාමීව ගෙනයාමට සලකා බැලූ අතර, එය මුලින් පැවැත්වීමට නියමිතව තිබුණි. 2021 පෙබරවාරි මස නවසීලන්තයේදීය.
නිල කල් දැමීමට මාසයකට පෙර, ඕස්ට්‍රේලියානු ෆෙඩරල් සංචාරක ඇමති සයිමන් බර්මින්හැම් නිවේදනය කළේ 2021 දක්වා රටේ දේශසීමා ජාත්‍යන්තර සංචාර සඳහා වසා තබනු ඇතැයි ඕස්ට්‍රේලියානු රජය අපේක්ෂා කරන බවයි. පිළිවෙළින් 2020 සහ 2021 දී පැවැත්වීමට නියමිතව තිබූ තරඟාවලි සඳහා සත්කාරකත්වය දරන ඕස්ට්‍රේලියාව හෝ ඉන්දියාව මෙම තරඟාවලියට සත්කාරකත්වය දක්වන බව අයිසීසී ද තහවුරු කළේය. 2020 අගෝස්තු මාසයේදී, අයිසීසී ය විසින් 2021 තරඟාවලිය සඳහා සත්කාරකත්වය ඉන්දියාව අපේක්ෂා කරන බව තහවුරු කරන ලදී, එමෙන්ම ඕස්ට්‍රේලියාව 2022 තරඟාවලිය අපේක්ෂා කරන බවද තහවුරු කරන ලදී. එම මාසයේම, අයිසීසී විසින් ශ්‍රී ලංකාව සහ එක්සත් අරාබි එමීර් රාජ්‍යය තරඟාවලිය සඳහා අවශ්‍ය වුවහොත් තරගාවලිය පැවැත්වෙන ස්ථාන ලෙස සලකනු ලබන බව තහවුරු කරන ලදී. 2021 අප්‍රේල් මාසයේදී, අයිසීසී හි ප්‍රධාන විධායක නිලධාරී ජෙෆ් ඇලර්ඩිස්, වසංගතය හේතුවෙන් ඉන්දියාවට තරගාවලියට සත්කාරකත්වය ලබා දීමට නොහැකි වුවහොත් අතිරේඛ සැලසුම් තවමත් පවතින බව තහවුරු කළේය. එම මාසයේම පසුව, ඉන්දියාවේ ක්‍රිකට් පාලක මණ්ඩලයේ (BCCI) ධීරාජ් මල්හෝත්‍රා එක්සත් අරාබි එමීර් රාජ්‍යය හදිසි අවස්ථාවක් ලෙස භාවිතා කරන බව තහවුරු කළේ, ඉන්දියාවේ වසංගතය දිගටම නරක අතට හැරේ නම් පමණක් බවයි. තරඟාවලියේ සම සත්කාරකයෙකු ලෙස කටයුතු කිරීමට ඉන්දියාවේ ක්‍රිකට් පාලක මණ්ඩලය විසින් ඕමානය සමඟ ද සාකච්ඡා කරමින් සිටියේය. 2021 ජුනි 1 වන දින, අයිසීසී ය විසින් තරඟාවලිය පවත්වනු ලබන ස්ථානය පිළිබඳ තීරණයක් ගැනීමට 2021 ජුනි 28 වන දිනය ඉන්දීය ක්‍රිකට් පාලක මණ්ඩලය වෙත අවසාන දිනය ලෙස ලබා දුන්නේය. තරඟාවලියේ සැබෑ ස්ථානය කුමක් වුවත්, තරඟාවලියේ සත්කාරකත්වය ඉන්දීය ක්‍රිකට් පාලක මණ්ඩලය විසින් පවතිනු ඇති බව අයිසීසී යද තහවුරු කළේය. පසුව අයිසීසී ය තහවුරු කළේ තරගාවලිය එක්සත් අරාබි එමීර් රාජ්‍යයට සහ ඕමානයට ගෙන ගොස් ඇති බවයි. එය එක්සත් අරාබි එමීර් රාජ්‍යය සහ ඕමානය යන රටවල් දෙකම ගෝලීය අයිසීසී තරගාවලියකට සත්කාරකත්වය දක්වන ප්‍රථම අවස්ථාව වන අතර, ක්‍රිකට් ලෝක කුසලානයක් සම්පූර්ණයෙන්ම ටෙස්ට් ක්‍රීඩා කරන රටවලින් පිටත පැවැත්වෙන පළමු අවස්ථාව ද විය.
සහභාගීවන කණ්ඩායම් සහ සුදුසුකම් ලැබීම්
ප්‍රධාන ලිපිය: වි20 ලෝක කුසලානය සදහා සුදුසුකම් ලැබීමේ වටය 2019
පැපුවා නිව්ගිනියාව තරඟාවලියේ A කාණ්ඩය ජයග්‍රහණය කිරීමෙන් පසුව, ශුද්ධ ලකුණු අනුපාතයෙන් නෙදර්ලන්තයට වඩා ඉහළින් අවසන් වූ පසු, සුදුසුකම් ලැබීමේ තරඟය හරහා තම ස්ථානය තහවුරු කරගත් පළමු කණ්ඩායම විය. පැපුවා නිව්ගිනියාව ඕනෑම ආකාරයක ලෝක කුසලානයකට සුදුසුකම් ලැබූ පළමු අවස්ථාව එය විය. අයර්ලන්තය B කාණ්ඩයෙන් ද ශුද්ධ ලකුණු අනුපාතයෙන් ද ජයග්‍රහණය කිරීමෙන් පසු මෙම මාර්ගය හරහා සුදුසුකම් ලැබූ දෙවන කණ්ඩායම බවට පත්විය.
2021 අගෝස්තු මාසයේදී, ඇෆ්ගනිස්ථානය තලේබාන් පාලනයට නතු වූ දා සිට තරඟාවලියට ඇෆ්ගනිස්ථාන ක්‍රිකට් කණ්ඩායම සහභාගී වීම පිළිබඳව සැක මතු විය. ඇෆ්ගනිස්තානයේ දේශපාලන ව්‍යාකූලත්වය නොතකා ඇෆ්ගනිස්තානය වි20ජා ලෝක කුසලානයට ක්‍රීඩා කරන බව ඇෆ්ගනිස්තාන කණ්ඩායම් මාධ්‍ය කළමනාකරු හික්මාත් හසන් තහවුරු කළේය. 2021 ඔක්තෝබර් 6 වන දින, ඇෆ්ගනිස්ථාන කණ්ඩායම කාබුල් නුවරින් පිටත්ව, තරඟාවලිය ආරම්භ වීමට පෙර පුහුණු කඳවුරක් සඳහා කටාර්හි දෝහා වෙත ගමන් කළේය.
තරඟ නිලධාරීන්
2021 ඔක්තෝම්බර් 7 වන දින අයිසීසී විසින් තරඟ තීරකයින් සහ තරඟාවලිය සඳහා පිටියේ විනිසුරුවන් නම් කරන ලදී. ඉන්දියාව සහ නවසීලන්තය අතර සුපිරි 12 තරගය සඳහා, තරඟාවලියේ ජෛව ආරක්ෂිත බුබුල උල්ලංඝණය කිරීම හේතුවෙන් මයිකල් ගෝෆ් හට දින 6ක තහනමක් පැනවීමෙන් පසු විනිසුරු මයිකල් ගෝෆ් වෙනුවට මාරයිස් ඉරැස්මස් පත් කරන ලදී. 2021 නොවැම්බර් 3 වන දින, අයිසීසී විසින් මයිකල් ගෝෆ් විසින් තරඟාවලියේ තවත් තරඟ කිසිවක් විනිශ්චය නොකරන බව තහවුරු කරන ලදී. 2021 නොවැම්බර් 9 වන දින, අවසන් පූර්ව තරඟ සඳහා තරඟ නිලධාරීන් ස්ථිර කරන ලදී. 2021 නොවැම්බර් 12 වන දින අවසන් තරඟය සඳහා නිලධාරීන් ස්ථිර කරන ලදී.
සංචිත
ප්‍රධාන ලිපිය: වි20 ලෝක කුසලානය 2021 කණ්ඩායම් සංචිත
කාලසටහන සහ විකාශනය
සමස්ත තරග 45 කින් සමන්විත වි20ජා ලෝක කුසලානය වට දෙකකින් සමන්විත විය. පළමු වටයේ කණ්ඩායම් අටක් (බංග්ලාදේශය, ශ්‍රී ලංකාව, අයර්ලන්තය, නෙදර්ලන්තය, ස්කොට්ලන්තය, නැමීබියාව, ඕමාන් සහ පැපුවා නිව්ගිනියාව) අතර තරග දොළහක් ක්‍රීඩා කර තිබූ අතර, හොඳම කණ්ඩායම් හතර සුපිරි 12 දක්වා ඉදිරියට ගියහ. සුපිරි 12 වටයේදී මූලික වටයේ කණ්ඩායම් හතර සහ වි20ජා ශ්‍රේණිගත කිරීම් වල මුල් ස්ථාන අටේ සිටින කණ්ඩායම් අතර තරග 30 කින් සමන්විත විය. මුලදී, ශ්‍රී ලංකාව හෝ බංග්ලාදේශය ඔවුන්ගේ මූලික වටයේ කාණ්ඩවලින් සුදුසුකම් ලැබුවේ නම්, ඔවුන් සුපිරි 12 සඳහා ඔවුන්ගේ A1 හෝ B1 ශ්‍රේණිගත කිරීම් රඳවා ගනු ඇත. කෙසේ වෙතත්, පසුව අයිසීසී විසින් මෙම රීතිය වෙනස් කරන ලදී, ස්කොට්ලන්තය B කාණ්ඩයේ ඉහළින්ම සහ B1 ලෙස ඉදිරියට ගියේය. පසුව එම කණ්ඩායම් හය බැගින් වූ කාණ්ඩ දෙකකට බෙදා ඇත. ඉන් අනතුරුව අවසන් පූර්ව වට දෙක සහ පසුව අවසන් මහා තරගය පැවැත්විණි. 2021 ජූලි 16 දින, අයිසීසී විසින් තරඟාවලිය සඳහා කණ්ඩායම් තහවුරු කරන ලදී. 2021 මාර්තු 20 වන විට කණ්ඩායම් ශ්‍රේණිගත කිරීම් මත තීරණය කරන ලදී. 2021 අගෝස්තු 17 වන දින, අයිසීසී විසින් මූලික වටයේ සහ සුපිරි 12 තරඟ ඇතුළුව තරඟාවලියේ අවසාන තරඟවල කාලසටහන තහවුරු කරන ලදී.
අයිසීසී විසින් තරඟාවලිය සඳහා සියලුම නිල විකාශකයින් සිය වෙබ් අඩවියේ නම් කර ඇත. ඒ රූපවාහිනී ආවරණය පිළිබඳ විස්තර, තරඟය තුළ වීඩියෝ කොටස් සහ උද්දීපන වීඩියෝ සඳහා ඩිජිටල් අන්තර්ගතයන් සහ ශ්‍රව්‍ය ලැයිස්තුගත කිරීම් ඇතුළුය. තරඟාවලියේ නිල ගීය 2021 ඔක්තෝබර් 14 වන දින සෝනි මියුසික් ඉන්දියා විසින් නිකුත් කරන ලදී.
ක්‍රීඩාංගණ
2021 අප්‍රේල් 17 වන දින, ඉන්දීය ක්‍රිකට් පාලක මණ්ඩලය විසින් තරඟ පැවැත්වීමට නියමිත නගරවල නම් යෝජනා කරන ලදී. බැංගලෝර්, චෙන්නායි, ධරම්ෂාලා, හයිද්‍රාබාද්, කොල්කටා, ලක්නව්, මුම්බායි සහ නවදිල්ලි යන ස්ථාන සහ අවසන් මහා තරගයට අහමදාබාද් සත්කාරකත්වය ලබා දීමට සූදානමින් සිටියේය. 2021 අප්‍රේල් 18 වන දින, පාකිස්තානය ඔවුන්ගේ කණ්ඩායම් තරඟ දෙකක් දිල්ලි හිදී ක්‍රීඩා කරන බව තහවුරු කරන ලදී. මුම්බායි සහ කොල්කටා අර්ධ අවසන් පූර්ව වටයට සත්කාරකත්වය සපයන බවත් නිවේදනය කරන ලදී. 2021 ජූනි 28 දින, ඉන්දීය ක්‍රිකට් පාලක මණ්ඩල සභාපති සෞරව් ගංගුලි තහවුරු කළේ රට තුළ පවතින කොවිඩ්-19 තත්ත්වය හේතුවෙන් එම ඉසව්ව ඉන්දියාවේ සිට එක්සත් අරාබි එමීර් රාජ්‍යය වෙත ගෙන යාමට ගත් තීරණය පිළිබඳව මණ්ඩලය අයිසීසී වෙත නිල වශයෙන් දැනුම් දී ඇති බවයි. මෙම ඉසව්වේ මූලික වටයේ තරග කිහිපයක් ද ඕමානයේදී පැවැත්වීමට නියමිතව තිබුණි. 2021 ජුනි 29 වන දින, අයිසීසී විසින් වි20ජා ලෝක කුසලානය එක්සත් අරාබි එමීර් රාජ්‍යයේ සහ ඕමානයේ පැවැත්වෙන බව තහවුරු කළේය. ඩුබායි ජාත්‍යන්තර ක්‍රිකට් ක්‍රීඩාංගණය, ෂෙයික් සයීඩ් ක්‍රිකට් ක්‍රීඩාංගණය, සාජා ක්‍රිකට් ක්‍රීඩාංගනය සහ ඕමාන් ක්‍රිකට් ඇකඩමි ක්‍රීඩාංගණය යන ස්ථාන හතරකදී තරගාවලිය පැවැත්විණි. 2021 ජූලි මාසයේදී, අබුඩාබි හි ටොලරන්ස් ඕවල් තරඟාවලිය සඳහා එක් ස්ථානයක් ලෙස භාවිතා කිරීම සඳහා අයිසීසී විසින් අනුමත කරන තෙක් බලා සිටියේය.
ත්‍යාග මුදල
2021 ඔක්තෝබර් 10 වන දින අයිසීසී විසින් තරඟාවලිය සඳහා ත්‍යාග මුදල ප්‍රකාශයට පත් කරන ලදී.
මූලික වටය
සියලුම වේලාවන් දේශීය වේලාවන් වේ. (UTC+04:00)
සුපිරි 12
සියලුම වේලාවන් දේශීය වේලාවන් වේ. (UTC+04:00)
සංඛ්‍යාලේඛණ
තරගාවලියේ වැඩිම ලකුණු ලාභියා වූයේ බබාර් අසාම් වන අතර ඔහු ලකුණු 303ක් ලබා ගත්තේය. වි20ජා ලෝක කුසලානයක එක් තරග වාරයක දී පන්දු යවන්නෙකු විසින් ලබාගත් වැඩිම කඩුළුලාභියා වූ වනිඳු හසරංග කඩුළු 16ක් ලබා ගත්තේය. එක් එක් කාණ්ඩයේ ඉහළම පහ පහතවේ.
තරඟාවලියේ කණ්ඩායම
2021 නොවැම්බර් 14 වන දින, අයිසීසී විසින් තරඟාවලියේ සිය කණ්ඩායම ප්‍රකාශයට පත් කරන ලද අතර, කණ්ඩායමේ නායකයා ලෙස බාබර් අසාම් නම් කරන ලදී.
පල්ලේපොල
පල්ලේපොල යනු ශ්‍රී ලංකාවේ මධ්‍යම පළාතේ මාතලේ දිස්ත්‍රික්කයේ පිහිටි  නගරයකි.
ප්‍රවර්ගය:ශ්‍රී ලංකාවේ නගර සහ ගම්මාන
හෝටල්
ඔබට අවැසි ලිපිය තෝරාගන්න
ලැගුම්හල්
ලැගුම්හල් යන්නෙන් අදහස් කරන්නේ කෙටි කාලීන වාසස්ථාන වේ. සාමාන්‍යයෙන් දිනකට වැඩි කාලයක් සංචාරය කරන සහ නිවසින් බැහැරව සිටින පුද්ගලයින්ට නින්ද, විවේකය, ආහාර, ආරක්ෂාව, සීතල උෂ්ණත්වය හෝ වර්ෂාවෙන් ආරක්‍ෂාව, ගමන් මලු ගබඩා කිරීම සහ පොදු ගෘහ කටයුතු සඳහා නවාතැන් ලැගුම්හල් අවශ්‍ය වේ.
ප්‍රවර්ගය:ලැගුම්හල්
හමිඩ් කර්සායි ජාත්‍යන්තර ගුවන්තොටුපොළ
HKAIA ලෙසින්ද හැඳින්වෙන,හමිඩ් කර්සායි ජාත්‍යන්තර ගුවන්තොටුපොළ (د حامد کرزي نړيوال هوايي ډګر; ; ), පිහිටා ඇත්තේ ඇෆ්ගනිස්තානයෙහි කාබුල් නුවර නගර මධ්‍යයෙහි සිට 5 km දුරිනි. ගුවන්යානා සියයකට වඩා අධික ප්‍රමාණයක් සඳහා නැවතුම් සැපයිය හැකි මෙය, දේශයෙහි ප්‍රධානජාත්‍යන්තර ගුවන්තොටුපොළවල් අතරින් එකක් ලෙසින් සහ විශාලතම හමුදා මූලයන් අතරින් එකක් ලෙසින් ක්‍රියා කරයි. කාබුල් ජාත්‍යන්තර ගුවන්තොටුපොළ ලෙසින් හා දේශීය වශයෙන් කාජෙ රවාෂ් ගුවන්තොටුපොළ ලෙසින් මෙය පූර්වයෙහි හැඳින්වුනු අතර, සමහරක් ගුවන් ප්‍රවාහන සමාගම් විසින් දැනුදු අපරෝක්ත නාමයෙන් නිල වශයෙන් හැඳින්වෙයි. හිටපු ජනාධිපති හමිඩ් කර්සායි වෙත බුහුමන් ලෙසින් 2014 වසරෙහිදී ගුවන්තොටුපොළට වර්තමාන නම ලබා දෙන ලදි. ඇෆ්ගනිස්තාන ජාතික මන්ත්‍රණ මණ්ඩලය සහ එවකට ජනාධිපති අෂ්රෆ් ගානිගේ කැබිනට් මණ්ඩලය විසින් මෙම තීරණයට එලඹෙන ලදි.
කල්මුනෙයි මැතිවරණ කොට්ඨාශය
කල්මුනෙයි මැතිවරණ කොට්ඨාශය අගෝස්තු 1947 සහ පෙබරවාරි 1989 අතරතුර  ශ්‍රී ලංකාවෙහි  මැතිවරණ කොට්ඨාශ අතුරින් එකක් විය. මෙම මැතිවරණ කොට්ඨාශය නම් ලද්දේ නැගෙනහිර පළාතේ  අම්පාර දිස්ත්‍රික්කයේ,  කල්මුනෙයි නගරය අනුව යමිනි. ශ්‍රී ලංකාවේ 1978 ආණ්ඩුක්‍රම ව්‍යවස්ථාව විසින්  පාර්ලිමේන්තු මන්ත්‍රීවරුන් තෝරා පත්කර ගැනුම සඳහා සමානුපාතික නියෝජන මැතිවරණ ක්‍රමය හඳුන්වාදෙන ලදි. එවිට පැවැති බොහෝ දුරට ඒක-මන්ත්‍රී මැතිවරණ කොට්ඨාශ වූ කොට්ඨාශ 160 වෙනුවට බහු-මන්ත්‍රී මැතිවරණ කොට්ඨාශ 22 ක් ඇති කරන ලදි. සමානුපාතික නියෝජනය යටතේ පැවැත්වුණු පළමු මැතිවරණය වන 1989 මහා මැතිවරණයේදී  කල්මුනෙයි මැතිවරණ කොට්ඨාශය වෙනුවට  අම්පාර බහු-මන්ත්‍රී මැතිවරණ කොට්ඨාශය  ආදේශ කරනු ලදුවත් බහු-මන්ත්‍රී මැතිවරණ කොට්ඨාශය තුල ඡන්ද කොට්ඨාශයක් ලෙස කල්මුනෙයි දිගටම පවතියි.
1947 පාර්ලිමේන්තු මහා මැතිවරණය
23 අගෝස්තු 1947 සිට 20 සැප්තැම්බර් 1947 දක්වා කාලය අතරතුරදී පැවැත්වුණු  පළමුවන පාර්ලිමේන්තු මැතිවරණයෙහි මෙම මැතිවරණ කොට්ඨාශය සඳහා ප්‍රතිඵල:
1952 පාර්ලිමේන්තු මහා මැතිවරණය
24 මැයි1952 සහ 30 මැයි1952 දක්වා කාලය අතරතුරදී පැවැත්වුණු  දෙවන පාර්ලිමේන්තු මැතිවරණයෙහි මෙම මැතිවරණ කොට්ඨාශය සඳහා ප්‍රතිඵල:
1956 පාර්ලිමේන්තු මහා මැතිවරණය
5 අප්‍රේල් 1956 සහ 10 අප්‍රේල් 1956දක්වා කාලය අතරතුරදී පැවැත්වුණු  තෙවන පාර්ලිමේන්තු මැතිවරණයෙහි මෙම මැතිවරණ කොට්ඨාශය සඳහා ප්‍රතිඵල:
1960 (මාර්තු) පාර්ලිමේන්තු මහා මැතිවරණය
19 මාර්තු 1960 දිනදී පැවැත්වුණු  සතරවන පාර්ලිමේන්තු මැතිවරණයෙහි මෙම මැතිවරණ කොට්ඨාශය සඳහා ප්‍රතිඵල:
1960 (ජූලි) පාර්ලිමේන්තු මහා මැතිවරණය
20 ජූලි 1960 දිනදී පැවැත්වුණු  පස්වන පාර්ලිමේන්තු මැතිවරණයෙහි මෙම මැතිවරණ කොට්ඨාශය සඳහා ප්‍රතිඵල:
1965 පාර්ලිමේන්තු මහා මැතිවරණය
22 මාර්තු 1965 දිනදී  පැවැත්වුණු  හයවන පාර්ලිමේන්තු මැතිවරණයෙහි මෙම මැතිවරණ කොට්ඨාශය සඳහා ප්‍රතිඵල:
1970 පාර්ලිමේන්තු මහා මැතිවරණය
27 මැයි 1970 දිනදී පැවැත්වුණු  සත්වන පාර්ලිමේන්තු මැතිවරණයෙහි මෙම මැතිවරණ කොට්ඨාශය සඳහා ප්‍රතිඵල:
1977 පාර්ලිමේන්තු මහා මැතිවරණය
21 ජූලි 1977 දිනදී පැවැත්වුණු  අටවන පාර්ලිමේන්තු මැතිවරණයෙහි මෙම මැතිවරණ කොට්ඨාශය සඳහා ප්‍රතිඵල:
ආශ්‍රිත
ප්‍රවර්ගය:ශ්‍රී ලංකාවේ පැරණි මැතිවරණ කොට්ඨාශ ප්‍රවර්ගය:අම්පාර දිස්ත්‍රික්කය
ද නිව්යෝර්ක් ටයිම්ස්
ද නිව්යෝර්ක් ටයිම්ස් (NYT) යනු, 1851 සැප්තැම්බර් 18 දින සිට නොකඩවා නිව්යෝර්ක් නගරයෙහි ප්‍රකාශයට පත් කෙරෙන ඇමරිකානු දිනපතා පුවත්පතකි.
විජය (බහුරුත්හරණය)
ප්‍රවර්ගය:වක්‍රෝත්තිහරණ පිටු
වීරසිංහම් ශාලාව
වීරසිංහම් ශාලාව යාපනය පිහිටි මහජන ශාලාවක්/කාර්යාල ගොඩනැගිල්ලක් වේ. දිවයිනේ උතුරේ පවත්වන විවිධ සම්මන්ත්‍රණ, සමුළු හා සංස්කෘතික අංග සඳහා වීරසිංහම් ශාලාව යොදා ගනියි.
යාපනය දිස්ත්‍රික් සමූපකාර සංගමයේ පළමු සභාපතිවරයා වූ වී. වීරසිංහම් මහතාගේ නමින් ගොඩනැගිල්ල නම් කොට තිබේ. ඔහු මනිපායි හින්දු විද්‍යාලයේ විදුහල්පතිවරයාද විය.
බ්‍රිතාන්‍ය දූපත්
thumb|right|බ්‍රිතාන්‍ය දූපත් රතු පැහැයෙන් දක්වා ඇති සිතියමක්. එක්සත් රාජධානියෙහි නීතියට අන්තර්ගතව සැළකූ කල බ්‍රිතාන්‍ය දූපත් යන පදයෙන් අදහස් වන්නේ 1889 සිට පහත දැක්වෙන රාජ්‍යයන් සතර සාමුහිකව හැඳින්වූ නාමයයි: